text:
1Templomantam huk hatun qayakuyta uyarirqani, qanchis angelkunamanmi kaynata nimurqa: —Rispayá allpa pachaman tallimuychik Diospa piñakuyninwan huntasqa qanchis tazonkunamanta. 2Punta kaq angelmi kay pachaman talliykamurqa tazonninmanta. Hinaptinmi Manchakuypaq Animalpa marcan marcayoq hinaspa imagennin adoraq runakunapi rikurirurqa uta hina nanachikuqllaña onqoy. 3Iskay kaq angelpas tazonninmantam talliykurqa lamar qochaman, hinaptinmi wañusqa yawar hina lamar qochapi yaku rikurirurqa chaymi yakupi kawsaq tukuy rikchaq animalkunapas wañururqa. 4Kimsa kaq angelpas tazonninmantam talliykurqa mayukunapa hawanmanwan pukyukunapa hawanman hinaptinmi yawaryarurqa. 5Hinaptinmi yakupi munaychakuq angel nirqa: Señorlláy, chaynata juzgaspaykiqa allintapunim rurachkanki. Qamqa kunanpas, ñawpaqpas chuya Diosmi kanki. 6Chay juzgasqayki runakunaqa qamllapaqña kawsaqkunatam wañuchirqaku. Qanmanta willakuqkunapa yawarnintam chaqchurqaku. Chayna rurasqankumantam paykunamanpas yawarta upyarachinki. Imam chaskinankutamá paykunamanqa qoykunki. 7Uyarirqanitaqmi altarmanta kayna nimuqtapas: Arí, Tukuy Atipayniyoq Señor Diosnilláy, qamqariki allintapunim hinaspa cheqaptapunim juzganki. 8Tawa kaq angelpas tazonninmantam talliykurqa intiman hinaptinmi intiman atiy qosqa karqa rupayninwan runakunata rupananpaq. 9Hinaptinmi llapallan runakuna ancha rupaywan rupasqa rikurirurqaku, ichaqa manam wanakurqakuchu nitaqmi Diostapas alabarqakuchu, paykunaqa aswanraqmi kay castigokuna apachimuq Diostapas tukuy mana allinta nispanku kamirqaku. 10Pichqa kaq angelpas tazonninmantam talliykurqa Manchakuypaq Animalpa tiyananman hinaptinmi gobiernasqan tutayarurqa, chaymi runakunañataq nanaywan qallunkuta kachukurqaku. 11Ichaqa chaywanpas manam wanakurqakuchu mana allin rurayninkumantaqa, paykunaqa aswanraqmi hanaq pachapi kaq Diosta kamirqaku, chaynataqa kamirqaku nanaypi kasqankuraykum chaynataq uta hina onqoyniyoq kasqankuraykum. 12Soqta kaq angelpas tazonninmantam talliykamurqa hatun Eufrates Mayuman, hinaptinmi chay mayu chakirurqa, chakirusqaqa intipa qespimunan lawmanta hamuq reykuna chayninta chimpanankupaqmi. 13Hinaptinmi rikurqani Dragonpa siminmantawan Manchakuypaq Animalpa siminmanta hinaspa Llulla Willakuqpa siminmanta kimsa mana allin espiritukuna kayra hina lloqsimuqta. 14Chaykunaqa kasqa demoniokunapa espiritunkunam. Milagrokunata ruraspankum lloqsirqaku kay pachapi llapallan reykuna huñuq, huñumurqakuqa tukuy atiyniyoq Diospa punchawninpi guerrapi peleanankupaqmi. 15—Ñoqaqa qonqayllatam suwa hina kutiramusaq. Mayna kusisqam rikchaspa pachan waqaychaqkunaqa, paykunaqa manam qalallachu purinqaku nitaqmi penqayninkutapas rikuchikunqakuchu. 16Chay espiritukunam reykunata huñururqa hebreo rimaypi Armagedonwan sutichasqa sitiopi. 17Qanchis kaq angelpas tazonninmantam talliykamurqa wayraman, hinaptinmi hanaq pachapi kaq templopi Diospa tiyananmanta huk kaqnin sinchita qaparimurqa: —Rurasqañam —nispa. 18Chaymi llipyaykuna, qapariykuna hinaspa rayokuna karurqa, hatu-hatun temblormi kay pachata taspirqa, chayna temblorqa manam karqachu kay pachapi runakuna kasqanmantapunipas. 19Hinaptinmi chay hatun llaqta kimsaman partikururqa, tuñirurqataqmi kay pachapi llaqtakunapas. Diosmi yuyarirurqa hatu-hatun Babilonia llaqtamanta vino upyachichkaq hina piñakuyninwan castigananpaq. 20Llapallan islakunam ayqerqa hinaptinmi orqokunapas chinkarurqa. 21Cielomantam chayamurqa tawa chunka kilo llasaq runtu para llapa runakunapa hawanman hinaptinmi runakunañataq Diosta kamirqaku, kamirqakuqa hatu-hatun castigo runtu para kacharimusqanmantam.
Copyright
Learn More


c: text/html

text:
Mayuatu
Mayuatu icha Mapachi (genus Procyon) nisqaqa tukuy mikhuq aycha uquq ñuñuq uywam.
Rikch'aqkuna[llamk'apuy | pukyuta llamk'apuy]
- Chincha mayuatu (Procyon lotor): Chincha, Chawpi Awya Yalapi kawsaq (Kanadamanta Panamakama).
- Urin mayuatu icha Yukramikuq mayuatu (Procyon cancrivorus): Urin Awya Yalapi kawsaq
- Kimsamaryas mayuatu (Procyon insularis): Kimsamaryas wat'akunapi kawsaq (Mishikup kuntinpi)
- Bahamas mayuatu (Procyon maynardi): Bahamas wat'akunaman kapuq New Providence wat'api kawsaq
- Wadalupi mayuatu (Procyon minor): Wadalupi wat'api kawsaq
- Cozumel mayuatu (Procyon pygmaeus): Cozumel wat'api kawsaq (Yukatan yaqa wat'ap antinpi)
- Barbados mayuatu (Procyon gloveralleni): Barbados wat'api kawsaq, wañusqaña
Hawa t'inkikuna[llamk'apuy | pukyuta llamk'apuy]
- Wikispecies nisqaqa qillqasqa p'anqayuqmi kay hawa: Mayuatu

robotstxt: allowed

filter: keep


text:
Wayna Qhapaq
Wayna Qhapaq sutiyuq runaqa Inkakunap chunka hukniyuq ñiqin qhapaqninsi, Hanan Qusqup suqta ñiqintaq Sapa Inkan karqan, Tupaq Inka Yupankip churinsi.
1493 watamanta 1527 watakama qhapaq inkas karqan. Muru unquywansi wañurqan.
Iskaynintin churinsi qhapaqkuna tukurqan: Atawallpa Inka Kashamarka llaqtapis, Waskar Inka Qusqu llaqtapitaq.
Wayna Qhapaqpa kimsa kaq churinqa Inti Kusi Wallpa Waskar sutiyuqsi karqan, Hanan Qusqu panakap qhipaq kaqsi. Huk churintaq Pawllu Inka Tupaqsi karqan.
Ñawpaqnin inka qhapaq: Tupaq Inka Yupanki


text:
Juan 8Mushuj Testamento Diospaj Shimi (MTDS)
Huainayacuj huarmita japishpami Jesuspajman pushamushcacuna
8 Chai q'uipaca Jesusca, Olivo yuracuna tiyan urcumanmi rirca. 2 Cayandij tutamantaca Diospaj huasiman tigramujpimi, tucuicuna paipajman shamujpi, yachachishpa tiyacurca. 3 Chaipica Mandashcata yachachijcunapish, fariseocunapish shuj huarmitami huainayacujta japishpa, Jesuspajman pushamurcacuna. Chai huarmita tucuicunapaj chaupipi churashpami, 4 cashna nircacuna:
–Yachachij, cai huarmitaca huainayashpa siricujtamari japimunchij. 5 Moisés Mandashcapica, cashna huarmicunataca: “Rumihuan shitashpa huañuchichun” nishpamari mandashca. Canca caitaca, ¿imatataj ningui?– nircacunami.
6 Jesús pandarijpica juchachingaraicullami, chashna tapurcacuna. Ashtahuanpish Jesusca cumurishpa, pambapi maquihuan quillcacurcallami. 7 Paicuna tapuracujpimi Jesusca, umata huichi jatarichishpa:
–Maijan cancuna jucha illajlla cashpaca, cai huarmitaca, pairaj rumihuan shitachun– nirca.
8 Shina nishpaca, cutin cumurishpa pambapi maquihuan quillcashpa catircallami. 9 Chashna nijta uyashpaca, quiquin shungullataj juchayuj cashcata juchachijpimi, yuyajcunamanta callarishpa q'uipa huiñaicunacama, shuj shujlla tucuicuna llujshircacuna. Jesusca, gentecunapaj chaupipi shayachishca huarmindijllami saquirirca. 10 Jesús huichilla ricushpaca, chai huarmilla chaipi shayacujtami ricurca. Pi shujta mana ricurijpimi:
–Huarmi, ¿canta juchachijcunaca maipitaj? ¿Canta llaquichishun nicujcunaca, manachu pi imata nirca?– nijpica:
11 –Amito, mana pi llaquichihuanchu– nircami.
Chashna nijpi Jesusca:
–Ñucapish mana imata ninichu. Rilla, cutinca amataj juchallinguichu– nircami.
Jesusca cai pachata achijyachij Luzmi
12 Jesusca, cutin yachachishpa catishpaca cashnami nirca:
–Ñucaca, cai pachapaj Luzmi cani. Maijanpish ñucata catijca, mana amsapi puringachu. Ashtahuanpish causaita cuj Luztami charinga– nircami.
13 Chashna nijpi, fariseocunaca:
–Canllataj alli ricurisha nishpallamari, chashna nicungui. Can quiquinllamanta huillashcaca yangallamari– nircacunami.
14 Shina nijpi, Jesusca cashnami nirca:
–Ñucallamantataj huillacujpipish, Ñuca huillashcaca mana yangachu. Ñucaca maimanta shamushcata, maiman rina cashcatapish yachanimari. Ashtahuanpish cancunaca Ñuca maimanta shamushcata, maiman ricushcatapish mana yachanguichijchu. 15 Cancunaca aicha yuyachishca shinami, juchachinguichij. Ñucaca, pitapish mana juchachinichu. 16 Ñuca juchachishpaca, ima juchachina tiyajpitajmi juchachisha. Imalla rurashcata ricuchingapajca mana ñucallachu cani, ñucata cachaj Yayahuanmi cani. 17 Cancunata Mandashcallapitajmi cashna Quillcashca: “Ima ricushcata ishquipura huillajpica mana llullachu” nishcami. 18 Chaipi nicushca shinallataj, Ñucapish Ñucallamantataj huillajmi cani. Ñucata cachaj Yayapish ñucamanta huillacunmi– nircami.
19 Chashna nijpimi, paicunaca:
–¿Maipitaj Cambaj Yayaca?– nijpi, Jesusca:
–Cancunaca Ñucatapish, Ñuca Yayatapish mana rijsinguichijchu. Ñucata rijsishpaca, Ñuca Yayatapish rijsinguichijmanmi– nirca.
20 Jesusca Diospaj huasipi yachachicushpaca, cullquita churana c'uchullapimi cai shimicunataca rimarca. Chaipi cajpipish Paita japishun yuyacujcunaca, horas manaraj pajtashcamantami, mana japircacuna.
Jesusca ‘Mana cai pachamantachu cani’ nishcami
21 Jesusca cutinmi paicunataca:
–Ñucaca rigrinimi, Ñuca rishca huashami mashcanguichij. Ashtahuanpish cancunapaj juchallapitajmi huañunguichij. Ñuca ricunmanca mana shamui tucunguichijchu– nircami.
22 Shina nijpi judiocunaca: «¿Maipi huañugricushpachu: “Ñuca ricunmanca, cancunaca mana shamui tucunguichijchu” nicun, imashi?» nircami.
23 Chashna nijpimi, Jesusca cashna nirca:
–Cancunaca cai ucumantami canguichij, Ñucaca jahuamantami cani. Cancunaca cai pachamantami canguichij, Ñucaca mana cai pachamantachu cani. 24 Cancunataca cai pachallamanta cajpimi: “Cancunapaj juchacunallapitajmi huañunguichij” nircani. Ñuca pi cajta mana crishpaca, cancunapaj juchacunallapitajmi huañunguichij– nircami.
25 Chashna nijpimi:
–Canca, ¿pitaj canguiari?– nijpi Jesusca, paicunata cashna nirca:
–Ñucaca, callarimantapacha huillacushcallatajmi cani. 26 Cancunataca achcatami rimanatapish, juchachinatapish charini. Shina cajpipish Ñucata Cachaj imallata nichun nishcallatami, cai pachapi causajcunamanca rimani– nircami.
27 Shina nijpipish Yaya Diosmanta Jesús chashna nicushcataca, mana entendircacunachu. 28 Chaimantami, Jesusca cashna nirca:
–Runa Aichayuj Ñucata jahuaman huarcushpami, Ñuca pi cashcataca rijsinguichij. Chaipimi imatapish Ñuca quiquin yuyaillamantaca, mana ruraj cashcata yachanguichij. Ñucaca, Yaya yachachishcallatami rimani. 29 Ñucata cachaj Yayaca Ñucahuanmari. Pai cushicunallata ruraj cajpimi, mana Ñucallata saquishca– nircami.
30 Jesús chashna rimajpica, achcacunami Paitaca crircacuna.
Abrahampaj huahuacuna cashpaca pai shinami canguichijman
31 Jesusca, Paita crij judiocunataca, cashnami nirca:
–Ñuca huillashca Shimicunata crishpa, mana huashaman tigrashpaca, Ñuca yachacujcunatajmi canguichij. 32 Cashcatataj huillaj shimicuna cashcatami rijsinguichij. Chai Shimicunami cancunataca, huatashca shinamanta cacharichinga– nircami.
33 Chashna nijpimi:
–Ñucanchijca, Abrahammanta miramushcacunamari canchij. Mana pipaj maquipi huatashcacuna canchijchu. ¿Ima nishpataj: “Cachariringuichijmi” ninguiari?– nishpami tapurcacuna.
34 Shina nijpimi Jesusca, cashna nirca:
–Pipish juchallata rurashpa causajtaca, juchami huatashcata charicun. Chaica chashnatajmari. 35 Servichun randishcalla runaca, mana huasipi causacunllachu. Ashtahuanpish churimi yayahuanca causacungalla. 36 Chashna cajpimi cancunaca, Diospaj Churi cacharichijllapi, cacharishcataj saquiringuichij. 37 Cancuna Abrahammanta miramushca cajtaca yachanitajmari. Shina cashpapish Ñuca huillashca shimicunata cancunapaj shungupi mana chasquishpami, Ñucataca huañuchishun nicunguichij. 38 Ñuca Yaya imallata rurajtaca, Ñucatajmi ricurcani. Chaimantami cancunamanca, chaita huillacuni. Cancunapish cancunapaj yayata uyashpami, chaita caticunguichij– nircami.
39 Shina nijpi paicunaca:
–Ñucanchij yayaca Abrahammari– nijpimi, Jesusca cashna nirca:
–Abrahammanta miramushcacunataj cashpaca, Abraham shinallatajmari ruranguichijman. 40 Ashtahuanpish cancunaca, ¡Taita Dios ima nishcata uyashpa, chaita huillashcamantami Ñucataca, huañuchishun yuyanguichij! Abrahamca, mana chashna ruranmanchu carca. 41 Cancunaca, cancunapaj yaya shinallatajmi ruracunguichij– nircami.
Chashna nijpica:
–¡Ñucanchijca, mana huainapaj huahuacunachu canchij! ¡Shujlla Yayatamari charinchij, Paica Taita Diosmari!– nircacunami.
Diablopaj huahuacuna cashcamantami, ñucataca mana cringuichij
42 Shina nijpimi, Jesusca cashna nirca:
–Taita Dios cancunapaj Yaya cajpica, Ñucataca c'uyanguichijmanmari. Ñucaca, Taita Diospajmantami shamurcani. Mana quiquin yuyaillamantachu shamurcani. Paimari Ñucataca cacharca. 43 Cancunallataj Ñuca huillashcata mana uyashun nishcamantami, Ñuca rimashcataca mana entendinguichij. 44 Cancunaca cancunapaj yaya diablopaj huahuacunamari canguichij. Chaimanta cancunapaj yayapaj munaillatamari rurashun ninguichij. Paica callarimantapacha huañuchijmi. Paipica llullanalla tiyashcamanta, mana llulla canapica mana saquirishcachu. Paica llullapaj yaya cashcamantaca, llullata rimashpaca, pai rimana cashca shinallatajmi riman, paica llullami. 45 Ashtahuanpish Ñucataca, mana llullashpa huillajpimari mana cringuichij. 46 ¿Pi cancunataj Ñuca ima juchata rurashcata ricuchi tucunguichij? Cashcatataj Ñuca huillajpica, ¿ima nishpataj mana cringuichigari? 47 Maijanpish Diospaj cajcunaca, Diospaj Shimitaca uyanmi. Ashtahuanpish cancunaca mana Diospaj cashpami, Paipaj Shimitaca mana uyashun ninguichij– nircami.
Cristomi huiñaita ña tiyashcamanta tucuita callarichishca
48 Chaimantami judiocunaca, cashna rimarcacuna:
–Cantaca ‘Supai japishcami cangui, samariataj samaria runa’ nishpaca, allillatatajmi nicunchij– nircacunami.
49 Chashna nijpi Jesusca, cashnami cutichirca:
–Ñucataca, ima supai mana japishcachu. Ashtahuanpish Ñuca Yayatamari jatunyachicuni. Cancunaca Ñucataca, manamari jatunyachinguichijchu. 50 Mana Ñucachu jatunyachichun mashcacuni, Ñuca Yayami Ñucata jatunyachichun munan, cancuna mana chasquishcamantaca Paimari juchachinga. 51 Pipish Ñuca imalla nishcata caźujca manataj huañungachu, chaica chashnatajmari– nircami.
52 Chashna nijpimi judiocunaca, cashna nirca:
–Abrahampish, Dios ima nishcata huillajcunapish huañurcamari. Canca: “Pipish Ñuca huillashcata caźujca, mana huañungachu” ninguimari. Cunantajca Cantaca, supai japishca cashcata ricunchijtajmi. 53 ¿Canca ñucanchij ñaupa yaya Abrahamta yallichari canguiari? Paipish, Dios ima nishcata huillajcunapish huañurcami. Canca, ¿pi cashcatapishchari yuyangui?– nircacunami.
54 Chashna nijpica, Jesusca cashnami nirca:
–Ñuca quiquinllataj ‘Allimi cani’ nirijpica, chaica yangallamari canman. Ñuca Yayamari ñucataca sumajyachicun. Cancunapish Paillatatajmari, ‘Ñucanchij Diosmi’ nicunguichij. 55 Chashna nishpapish, Paitaca mana rijsinguichijchu. Ñucaca Paita rijsinimari. “Paita mana rijsinichu” nishpaca, cancuna shinallataj llullami caiman. Ashtahuanpish Ñucaca Paita rijsishcamantami, Pai ima nishcata caźuni. 56 Cancunapaj ñaupa yaya Abrahamca, Ñuca shamuna punllata ricusha yuyashpami cushicurca. Ña ricushpacarin, ashtahuanmi cushicurca– nircami.
57 Chashna nijpi judiocunaca:
–Manaraj pichca chunga huatayujllapish canguica. ¿“Abrahamtaca ricurcani” ninguichu, imamí?– nircacunami.
58 Shina nijpi Jesusca:
–Abraham manaraj tiyajpimari Ñucaca ña tiyarcani, chaica chashnatajmari– nircami.
59 Chashna nijpica rumicunata japishpami, shitashun nircacuna. Ashtahuanpish Jesusca, Diospaj huasimantaca, paicunapaj chaupillatataj allijlla miticushpa llujshircallami.


text:
1Jesusmi Capernaúm llaqtamanta lloqsispa Judea hap'iyman rirqan, hinaspa Jordán mayu inti lloqsimuy ladoman chimparqan. Hinan wakmanta askha runakunaqa payman huñukamurqanku, Jesustaq paykunata yachachirqan imaynan yachachillaqpuni hinata. 2Fariseokunataq asuykamuspa Jesusta wateqanankupaq tapurqanku: –¿Diospa kamachikuyninman hinaqa atikunchu qosaq warminmanta t'aqakuynin? nispa. 3Jesustaq paykunata tapurqan: –¿Imatataq Moisesqa kamachirqasunkichis? nispa. 4Fariseokunataq nirqanku: –Moisesqa nirqanmi: Qosaqa t'aqanakuy qelqata warminman qospaqa t'aqakunmanmi, nispa. 5Jesustaq paykunata nirqan: –Rumi sonqo kasqaykichisraykun chay kamachikuytaqa qelqapurqasunkichis, 6kay pachata Dios kamashaspaqa qharita warmitawanmi kamarqan. 7Chaymi runaqa taytanta mamanta saqepuspa warminwan hukllachakapunqa. 8Hinaspan iskayninku huk cuerpollaña kanqaku. Chay hinaqa manan iskayñachu kanku, aswanpas hukllañan. 9Chayrayku, Diospa hukllachasqantaqa ama runaqa t'aqachunchu, nispa. 10Wasipi kashaspataq yachachisqankunaqa chayllamantataq wakmanta Jesusta tapurqanku. 11Hinan paykunata nirqan: –Pipas warminmanta t'aqakuspa huk warmiwan casarakunman chayqa, ñawpaq warmintan wasanchan. 12Kaqllataq warmipas qosanmanta t'aqakuspa huk qhariwan casarakunman chayqa, wasanchanmi, nispa. 13Wawakunatan Jesuspa llamiykunanpaq pusamurqanku, yachachisqankunataq pusamuqkunata phiñarikurqanku. 14Jesustaq ichaqa chayta rikuspa phiñasqa paykunata nirqan: –Wawakunaqa hinalla ñoqaman hamuchunku, ama paykunata hark'aychischu, Diospa qhapaqsuyunqa kay wawakuna hina kaqkunallapaqmi. 15Cheqaqtan niykichis, pipas Diospa qhapaqsuyunta wawa hina mana chaskiqqa manan chaymanqa haykunqachu, nispa. 16Hinaspan wawakunata marq'arikurqan, paykuna pataman makinta churaykuspataq saminchaykurqan. 17Ñanta Jesús puririshaqtinmi huk runa phawaylla hamurqan, hinaspan paypa ñawpaqenpi qonqoriykukuspa tapuykukurqan: –Allin yachachikuq, ¿imatan ruwasaq wiñay kawsayniyoq kanaypaq? nispa. 18Jesustaq payta nirqan: –¿Imaraykun “allin” niwanki? Manan pipas kanchu “allinqa”, aswanpas sapan Diosllan. 19Kamachikuykunataqa yachankin riki: “Aman pitapas wañuchinkichu. Aman wasanchankichu. Aman suwakunkichu. Aman llullakuspa tumpankichu. Aman q'otunkichu. Taytaykita mamaykitan respetanki”, nisqata, nispa. 20Hinan payqa Jesusta nirqan: –Yachachikuq, waynacha kasqaymantañan tukuy chaykunataqa hunt'arqani, nispa. 21Hinaqtinmi Jesusqa munakuywan qhawaykuspa payta nirqan: –Kanraqmi ruwanayki, phaway tukuy kaqniykita vendemuspa wakchakunaman qomuy, hinan hanaq pachapi qhapaq kayniyki kanqa. Chaymantataq qhepayta hamuy, nispa. 22Paytaq chayta uyarispa khuyay llakisqa ripurqan, askha kaqniyoq kasqanrayku. 23Hinaqtinmi Jesusqa muyuriqninta qhawarispa yachachisqankunata nirqan: –¡May sasapunin qhapaqkunapaqqa Diospa qhapaqsuyunman haykunankuqa kanqa! nispa. 24Hinan yachachisqankunaqa chayta uyarispa muspharqanku. Jesustaq wakmanta paykunata nirqan: –Wawallaykuna, ¡may sasapunin Diospa qhapaqsuyunman haykuyqa! 25Camelloraqmi yawriq ninrin suchuytaqa atinman Diospa qhapaqsuyunman huk qhapaqpa haykunanmantaqa, nispa. 26Chayta uyarispan sinchita musphaspa tapunakurqanku: –Chhaynaqa, ¿pillañataq qespichisqaqa kanman? nispa. 27Jesustaq paykunata qhawarispa nirqan: –Runakunaqa manan qespikuyta atinmanchu, Diosmi ichaqa qespichiyta atin, Diosqa tukuy imatapas atinmi, nispa. 28Chaymi Pedroqa nirqan: –Ñoqaykuqa lliw imaymanaykuta saqespan qhepaykita hamuyku, nispa. 29Jesustaq nirqan: –Cheqaqtan niykichis, pipas wasintapas, wawqenkunatapas, panankunatapas, taytantapas, mamantapas, wawankunatapas, chakrankunatapas, ñoqarayku Diosmanta allin willakuykunaraykupiwan saqemuqqa, 30pachak kutitawanraqmi kay tiempopi chaskinqa wasikunata, wawqekunata, panakunata, mamakunata, wawakunata, chakrakunatapas, qatiykachasqaña kaspapas, qhepa tiempopitaq wiñay kawsayta chaskinqa. 31Ichaqa, askha hatunpaq qhawasqakunan pisipaq qhawasqa kanqaku, pisipaq qhawasqakunataq hatunpaq qhawasqa kanqaku. 32Jerusalén llaqtamanmi wichasharqanku, Jesustaq ñawpaqenkuta risharqan. Yachachisqankunaqa muspharqankun, paykunaq qhepanta riqkunataq manchasqa risharqanku. Hinaqtinmi Jesusqa chunka iskayniyoq yachachisqankunata sapaqman wakmanta pusaspa, imaymana payta sucedenanta willarqan: 33–Qhawariychis, Jerusalén llaqtamanmi wichashanchis, Runaq Churinqa sacerdote umallikunaman, kamachikuy simita yachachiqkunaman hap'iykachisqan kanqa, hinan wañunanpaq huchachanqaku, mana judío runakunamantaq hap'iykachinqaku, 34paykunan asipayanqaku, suq'aykunqaku, thoqaykunqaku, wañuchinqaku ima. Ichaqa kinsakaq p'unchapin kawsarimpunqa, nispa. 35Hinamantataq Zebedeoq churinkuna Jacobowan Juanwan Jesusman asuykurqanku: –Yachachikuq, ima mañakusqaykutapas uyariwanaykikutapunin munayku, nispanku. 36Chaymi Jesusqa paykunata tapurqan: –¿Imatan qankunapaq ruwanayta munankichis? nispa. 37Paykunataq nirqanku: –Qhapaq kamachikuyniykipi hukniykuta paña ladoykipi, hukniykutataq lloq'e ladoykipi tiyaykachiwayku, nispa. 38Jesustaq paykunata nirqan: –Manan ima mañakusqaykichistapas yachankichischu. ¿Ñoqa hina ñak'ariyta atiwaqchischu? ¿Ñoqa hina wañuytapas atiwaqchischu? nispa. 39Paykunataq nirqanku: –Arí, atisaqkun, nispa. Jesustaq paykunata nirqan: –Arí, ñoqa hinapas ñak'arinkichismi, ñoqa hinapas wañunkichismi, 40paña ladoypi lloq'e ladoypi tiyaykunaykichismi ichaqa, mana ñoqaq tiyaykachinaychu, aswanpas pikunapaqchus wakichisqa kashan chaykunaq tiyaykunanpaqmi, nispa. 41Chunkantin yachachisqankunan chayta uyarispa Jacobopaq Juanpaqwan phiñakurqanku. 42Jesustaq paykunata waqyaspa nirqan: –Yachankichismi suyukunapi kamachikuqkunaqa paykuna ukhupi munaychakusqankuta, runakuna ukhupi munayniyoq kaqkunapas atiyniyoq kasqankuta. 43Qankuna ukhupin ichaqa mana chay hinachu kanqa, aswanpas qankuna ukhupi hatun-kayta munaqqa serviqniykichismi kanqa. 44Mayqenniykichispas umalli kayta munaqqa lliwpa serviqninmi kanan. 45Runaq Churinpas manan servichikunanpaqchu hamurqan, aswanpas servinanpaqmi, hinaspa askha runa kacharisqa kananrayku wañunanpaq, nispa. 46Chaymantan Jericó llaqtaman chayarqanku. Jericó llaqtamanta yachachisqankunantin runakunapiwan Jesús lloqsimushaqtintaq, Timeoq churin ñawsa Bartimeo ñan patapi limosnata mañakuspa tiyasharqan. 47Nazaret llaqtayoq Jesús kasqanta uyarispataq waqyakurqan: –¡Davidpa Churin Jesús, khuyapayaykuway! nispa. 48Hinan ñawsata askha phiñarikurqanku upallananpaq, paytaq ichaqa aswan kallpawan waqyakurqan: –¡Davidpa Churin, khuyapayaykuway! nispa. 49Hinaqtinmi Jesusqa sayaykuspa nirqan: –Waqyamuychis, nispa. Hinan ñawsataqa waqyamurqanku: –Kallpachakuy, sayariy, waqyasunkin, nispa. 50Chaymi payqa capanta wikch'uspa sayarirqospa Jesusman phawarirqan. 51Jesustaq payta tapurqan: –¿Ima ruwapunaytan munanki? nispa. Chaymi ñawsaqa nirqan: –Señorníy, qhawarichiwanaykitan munani, nispa. 52Jesustaq nirqan: –Ripuy, iñiyniykin qhaliyachisunki, nispa. Hinan kaq rato qhawarirqan, hinaspan Jesuspa qhepanta ripurqan.
Copyright
Learn More


text:
1Chaymantaqa chay Jairupa pwiblunmanta lluqshir Jesusqa yach'akuqninkunawan qashan tikrakaran Nazaret pwiblullamanna. 2Chaymi uk samana diyapi Jesusqa chay tantakananllapa wasipi yach'achikuq qallariran. Chaynu yach'achikutin kusala achka runakuna uyapar kusa dispantakashalla kaynu nir tapunakuyaqllapa: "¿Kayqa maypitaq yach'akuranqa kay kusa yach'ayashantaqa? ¿Wak yach'ayninqa maymantataq kanqaqa? Chaynulla ¿imanutaq milagrukunata kusalata ruranqa? 3¿Manachu kayqa Mariapa, ich'kakuq wamran? Chaynulla ¿manachu Santiagupa, Josipa, Judaspa, Simonpa uknin kay runaqa? ¿Manachu paypa warmi ukninkunamapis kaypi nuqanchikkunawan tanllapa?" Chaynu nir imami, mana kasunaranllapachu. 4Chaymi Jesusqa niran: --Tukuy uklaw pachapimi kusa shumaqta rikanllapa uk runa Dyuspaq rimaqtaqa. Piru chay pwiblunllamanta kaqkuna, ayllunkuna chaynulla wasinllapi imaqami mana kasunllapachu nir. 5Chaymi payqa chay Nazaret pwiblunllapiqa mana ima milagrutapis ruraranchu. Ashwanmi wakin qishaqkunapa ananman makinkunata ch'urar allicharanla. 6Piru Jesusqami kusalata yarpupakuran, chay runakuna paypi mana kriyinashanrayku. Jesusqami tukuy shipchakaq pwiblukunapi yach'achikur puriran. 7Chaymantami dusi yach'akuqninkunataqa qayamur pudirninta quran, dyablupa yarpuyninta ima itakunanllapapaq. Chaynami ishkay ishkay kach'aran rir yach'achikunanllapapaq. 8Kaynu nirmi kach'aran paykunataqa: "Nanpaqqami ama imatapis aparchu, bastunnikillapata charikurla rinkillapa. Chaynulla amami alburjata, jyamrita, qillayta imamapis apankillapachu. 9Chaynullami llanqikillapata llanqikur, rach'paykillapata yakakur ama mudanantinqa aparchu rinkillapa. 10Chaynullami, uk kusa allin runapa wasinman ch'ar samarqa, chay wasilapina kidankillapa chay ima diyach'i rinaykillapakaman. 11Piru may lugarlawpi mana samachishurllapa chaynulla yach'achikutkillapa mana uyakushunatinllapaqa, chaymantaqa ch'akikillapapi kaq pulbumatapis ch'aspir rinkillapa. Chaynu rurarqami intrachinkillapa: 'Manami nuqakunapa kwintayllapanachu. Ashwanmi qamkunapina kanqa' nir. [Chiqaptami nishaykillapa: Jwisyu diya ch'amutinqami chay pwibluqa kusala manchaypaqtana kastigakasha kanqa chay Sodomawan, Gomorra pwiblu kastigakashanmantaqa nir.]" 12Chaymi Jesuspa yach'akuqninkunaqa rir yach'achikuranllapa: Uchaykillapata dijarna Dyusman tikrakayllapa nir. 13Chaynulla dyablupa yarpuyninmatapis kusala achkata itakuranllapa. Qishaqkunatapismi allicharanllapa asaytiwan salar ima. 14Gubyirnu Herodesmi Jesuspaq kusalata rimaqllapata uyaparan. Chaqa chaynu rimatinllapami tukuy intirupi yach'aranllapana. Chaymi Herodesqa kaynu niran: "Chay Jesusqami, Shutichikuq Juanlla kanqa. Chaqa wanushanmanta kawsamushanraykumi milagrukunamatapis rurayta puytiyanqa" nir. 15Nataq ukkunaqa Jesuspaqqa niqllapa: "Dyuspa rimaqnin Eliasmi" nir. Wakinkuna-shuypaqa niqllapa: "Dyuspa uk rimaqninmi kanqa, imanutaq unay rimaqkuna kaq chaynulla" nir. 16Chaynu nitinllapa uyaparmi Herodesqa, kaynu niran: "Chayqami Shutichikuq Juan. Nuqami umanta pitichikutiy wanuran. Piru kananqami kawsamusha" nir. 17- 18Chaqa Shutichikuq Juan kawsayatinmi, Herodesqa uknin Felipipa warmin Herodias shutiqta warmikur mana allintachu tukusha karan. Chaypaqmi Shutichikuq Juanqa Herodestaqa kaynu nisha kayaq: "Chay ukniki Felipipa warmin Herodiasta warmikita yupay purichiyashaykiqami mana allinchu" nir. Chayta nishanraykushi, Herodesqa kach'akuran Juantaqa aypar kadinakunawan watar karsilananllapapaq. 19- 20Chaynullashi chay Herodias warmipis Shutichikuq Juan, runanta chaynu willashanrayku ch'iqnir, kusalata wanuchiyta munarmapis mana puytiranchu. Chaqa Herodesqashi warmintaqa mana dijaranchu chayta rurananpaqqa. Chaqa payqashi yach'aq Juanqami imatapis karanlata ruran chaynulla mana uchayjunlamapischu nir. Chayshi kusalata manchakuran. Chayraykushi Juan imata nitinpis Herodesqa kusa aligrila uyakur, mana imata nishaq nirpis yach'aqchu. 21Piru uk diyapishi chay Herodiasqa imanullapis Shutichikuq Juantaqa wanuchichiran. Chay diyapishi Herodespa kumpliyañun karan. Chayshi paypa mantaqninkunawan, suldadukunapa mantaqninkunawan, chaynulla chay Galileamanta kusa runa nishakunawan ima fyistata ruraranllapa. 22Chaypi katinllapashi Herodiaspa warmi wamranqa tukuyla chaypi kaqkunapa naypanpi lluqshir bayliran. Chayshi chay baylishanqa tukuy chaypi kaqkunata chaynulla Herodestapis kusalata gustaran. Chayshi Herodesqa intinadanta niran: --Mamitay, ima munashaykitapis mañamay, nuqami qushayki nir. 23Chaymi qashan qashan jurar kaynu niran: --Ima munashaykitapis mañamay, nuqami qushayki, michka tukuy nuqa mantakushaymanta lamtar partin kaqmanmatapis nir. 24Chaynu nitinshi, chay wamraqa lluqshir rir, maman Herodiasta tapuran: --¿Imatataq mañayman? nir. Mamanqa niran: --Shutichikuq Juanpa umanta mañay nir. 25Chayshi wamraqa kallpaylla ruriman yaykur, Herodestaqa kaynu niran: --Kananllami Shutichikuq Juanpa umanta uk platupi qumanaykita munani nir. 26Chaynu nirqashi mantakuq Herodestaqa kusalata llakichiran. Piru chaynu llakiyarmapisshi, chaypi kaqkunapa naypanpi jurar arnishanrayku kach'akuran chaynu rurananllapapaq. 27Chayshi uk suldadunta kach'aran karsilman rir Juanpa umanta apamunanpaq. 28Chayshi chay suldaduqa karsilman rir, Juanpa umanta pitir uk platupi apamur, chay warmi wamratana quran. Nataq chay wamraqashi mamantana ashwan quran. 29Chaymantashi Juanpa yach'akuqninkunaqa chayta yach'arqa rir, karsilmantaqa kwirpunlatana apar pamparanllapa. 30Chaymantaqami Jesuspa dusi yach'akuqninkunaqa, tikrakamuranna. Chaynu tikrakamurmi Jesusta parlaranllapa imakunata rurashanllapata, yach'achikushanllapata ima. 31Piru chay diyakunapiqami Jesu's kayashanmanqa kusala achka runakuna tantakaranllapa. Chaymi chay runakunata yanapar ima Jesusqa yach'akuqninkunawan mana puytiqllapachu samar mikuylamatapis. Chaymi Jesusqa chay yach'akuqninkunata niran: --Rishunllapa chay chunllaq lugarkunaman, ratulaqa samaq nir. 32Chaymi yaku karrupi paykunalana riranllapa chay chunllaq lugarkunamanna. 33Piru chaynu ritinllapami kusa achka runakuna rikar riqsiranllapa. Chaymi yach'aranllapa maymanmi riyanllapa nir. Chayraykumi tukuyla pwiblukunamanta runakunaqa kusalata kallpar rir, ashwan paykunamantaqa naypaqta ch'ar yararanllapa. 34Chaymanta Jesu's yaku karrumanta ishkirqa chay kusa achka runakunata rikar kusalata llakiran. Chaqa paytaqami yarpuchiran, uyshitakuna mana michikuqniyjun kanman yupay. Chaymi payqa kusa achka shumaq imakunata yach'achiran. 35Piru limpu tardiyayatinnaqami chay yach'akuqninkunaqa qimikar kaynu niranllapa: --Kay lugarpiqami mana imapis kanchu. Chaynulla kusa tardinami. 36Chayraykumi runakunataqa willay chay lugarkunaman, pwiblukunaman rir mikunanllapata rantinanllapapaq nir. 37Piru Jesusqami niran paykunataqa: --Qamkuna qarayllapa nir. Chaynu nitinqa niranllapa: --¿Munayankichu kwichka achka dusyintus dinaryu qillaywan tantata rantir qaranayllapapaq? nir. 38Jesusqa niran: --¡Rir, rikayllapa! ¿Aykataq tantitaykillapaqa? Chaymanta paykuna rir rikarqa niranllapa: --Sinku tantitawan, ishkay piskaditulami kan nir. 39Chaynami Jesusqa tukuy chay runakunataqa wakpi kaypi muntun muntun tananllapapaq willaran chay qiwakunapina. 40Chaymi paykunaqa kada muntunpi syin, syin; chaynulla sinkwinta, sinkwinta ima taranllapa. 41Chaynu tashallapana katinqami, Jesusqa chay sinku tantitawan, ishkay piskadituta aypar unaq syiluman chapakur payji nir, Taytan Dyusman mañakuran. Chaymantami chay tantakunata pidasu pidasu pakir yach'akuqninkunata quran tukuyla chaypi kaq runakunata aypachinanllapapaq. Chaynumi chay ishkay piskaditutapis tukuylata aypachiranllapa. 42Chaynumi tukuyla mikuranllapa tiqllananllapakaman. 43Chaymantaqami chay tantapa chaynulla piskadupa subrantaqa dusi kanasta untataraq tantaranllapa. 44Piru chay mikusha chaykunata yupatinllapaqami ullqukunala sinku mil (5,000) karanllapa. 45Chaymanta Jesusqa yach'akuqninkunata yaku karruman iqachiran, rir ch'askinanllapapaq quch'apa uklawnin Betsaida pwibluman paymantaqa naypaqta. Nataq payqa chaylapi kidaran tukuyla dispidikur rinanllapakaman. 46Chaynu dispidikur ritinllapanaqa, Jesusqa uk sirkaman payla iqaran Taytanman mañakuq. 47Limpu amsayatinnaqa yaku karruqa chay quch'a ch'aypipina karan. Piru Jesu's payla pachapi karmi, 48rikaran chay yaku karruqa mana yaqqa riyta puytiqtachu. Chaqa naypanllapalawmantami kusala jwirti wayra shamuyaran. Limpu achkiyaqpinaqa, Jesusqa yaku ananllata riran yach'akuqninkunalawman. Piru chaynu paykunaman riyarmapis, dirichu pasar rinaq yupay tukuran. 49- 50Chaynu yakupa ananta riqta tukuy yach'akuqninkuna rikarmi, kusalata manchakur "¡Wakqami aya!" nir kusata qaych'akuranllapa. Chaymantami Jesusqa paykunataqa kaynu niran: --¡Shachinakur ama manchakuyllapachu! ¡Nuqami kani! nir. 51Chaynu nirmi, payqa chay yaku karruman iqaran. Chaymi ashwan wayraqa limpu qasillaran. Chayta rikarmi paykunaqa limpu dispantakaranllapa. 52Chaqa manari intrakashallapachu karan Jesu's chay tantitakunawan milagruta ruratin rikarmapis, mana allita paypi kriyishanllaparayku. 53Chaymanta chay atun quch'ata pasarqa, Genesaret lugarman ch'aranllapa. Chaymi ashwan chay yaku manyapina yaku karrutaqa watar dijaranllapa. 54Piru chaypi taqkunaqami yaku karrumanta ishkiqlata Jesustaqa riqsiranllapa. 55Chaymi chay rikaqkunaqa rir tukuyla may lugarkunapi parlakuran Jesuspaqqa. Chayraykumi kusala achka qishaqkunata wintur ima ch'achimuranllapa Jesusman. 56Chaymi Jesusqa maylawpi nir yach'arllapaqa, chay may riyashan nankunapi ima qishaqninllapakunataqa apar yarachiqllapa. Michka pwiblukunapi, ch'akrankunapi, nankunapi ima katinmapis, qishaqninllapataqa yarachiqllapa. Chaymi kusalata Jesustaqa rugaranllapa rach'panpa manyanlamatapis kamananllapapaq. Chaynu chay rach'panpa manyanta tukuy kamaqkunaqa allinna kidaqllapa.
Copyright
Learn More


text:
1Chahá Nyoo noo ñayɨvɨ̱ chaa chi yo vatyi nandoto̱ ra Cristo. Ta vityin nyaá ra chiyo vaha Nyoo andɨvɨ. Yucuan chaha na nducu yo cha vaha cha chahá Nyoo chi yo nya andɨvɨ. 2Ca̱ca xiñi ndo cha vaha cha chahá Nyoo chi yo nya andɨvɨ. Ta ma caca xaan xiñi ndo tuhun cha iyó sɨquɨ ñuhu ñayɨvɨ̱ ihya. 3Vatyi nyoho cha yaha̱ chihi̱ ndo ɨn caa ri chihin ra Cristo. Ta vityin iyó ndo ɨɨn ri chihin ra chihin Nyoo. 4Ta quɨvɨ quichi tucu ra Cristo, ra chahá ñayɨvɨ̱ chaa cha iyó ndo, tyicuan ta cunyehe ñáyɨvɨ tyi cahnu xaan ca ra cuví maa ra. Ta cunanyehe tucu ñu chi nyoho ɨn caa ri chihin ra. Ta cutahan tucu maa ndo quichi ndo nu tyaquɨ cuan chihin ra. 5Yucuan chaha cuñí chi cha nanducú yo cuhva na cúvi tandɨhɨ cha quiñi caa cha quichí cuvi iñi coño ñuhu yo. Ta ni noo yo ta ma coo ri maa yo chihin ñusɨhɨ o chihin rayɨɨ. Ta ma sacuvi yo cha ña vaha cha cuñí coño ñuhu yo, o inga cha ña vaha. Ta ma nyiyo iñi yo cha tyayɨɨ. Vatyi tari cha sacahnú yo xitohyo, o tavá xiin yo chi Nyoo cuví cuan. 6Cha cuenda tandɨhɨ cha ña vaha cuan cuxaán xaan Nyoo chihin ñu cha ña quichahá nu cahán ra. Ta cutachi tuñi ra chi ñu vatyi sacuví ñu cha ña vaha cuan. 7Ta suri tyehe caa chinyacuvi̱ tucu maa ndo quɨvɨ ña ñoho̱ nuu ndo chi Nyoo. 8Soco vityin ma sacuvi ca yo tandɨhɨ cha ña vaha cuan. Ma cuxaan ca yo. Ma cahan uhvi ca yo chi tahan yo. Ta ma cahan cuehe yo chi tahan yo. Ta ma cahan ca yo cha quiñi caa. Ma quita tuhun quiñi caa yuhu yo. 9Ma ñɨɨ ca yo cuendu. Vatyi quɨvɨ ta ityi chata ca, quɨvɨ ña ñoho̱ nuu yo chi Nyoo, tyicuan caa chinyacuvi̱ yo. Soco vityin ña nyacá ñaha ca tandɨhɨ cuan chi yo. 10Vatyi ñayɨvɨ̱ cha iyó yo vityin, ñayɨvɨ̱ chaa cuví. Noo ñáyɨvɨ chaa nanduvi̱ yo. Ta nduchaá ca yo tari cuhva caá Nyoo, ra savaha̱ chi yo, nyacua nya cohon nuu vaha yo chi ra. 11Ña nɨñɨ cha cuví yo ñu Israel, an ñu Grecia, an ñu inga ñuu. Ta ña nɨñɨ cha sacuvi̱ yo costumbre circuncisión, an cha ma sacuvi yo. Cuví ri yo noo ra chiñi tuñi o cuví ri yo noo ra soho. Cuví ri yo ra iyó chitoho, o cuví ri yo ra yori nyacá ñaha chi yo, ña nɨñɨ xaan ca tuhun cuan. Nɨñɨ ca cha ɨɨn ri cuví tandɨhɨ yo chihin ra Cristo, vatyi maa ra cuví tandɨhɨ. 12Nyoo cuñí ra chi yo ta nacachi̱ vaha ra chi yo vatyi cuví yo ñáyɨvɨ chi ra. Yucuan chaha na coo yo ñayɨvɨ̱ chaa tari tahán chi coo ñu yɨhɨ́ cuenda ra. Na cundahvi cuñi yo nyehé yo chi tahan yo. Na cuvi yo ñáyɨvɨ vaha. Ndahvi sa̱ha yo chi yo. Na cumasu iñi yo. Cu̱nyee yo tandɨhɨ tɨsɨhɨ tɨndoho chihin cha sɨɨ cuñí yo. 13Na cucama iñi yo chihin noo noo tahan yo. Ta sa̱ha yo tɨcahnu iñi chi tahan yo tatu ñáá cha sacuví ñu chi yo. Tari sahá ra Cristo tɨcahnu iñi chi yo, tyicuan caa cuñí chi cha sacuví tucu maa yo. 14Ta sɨɨn ri cu̱ñi yo chi tahan yo. Ta ndu̱cu yo cuhva coo vaha yo chihin ñu. Vatyi ican cuan cuví cha sacu ɨɨ́n ri chi yo. Ta ican cuan cuví cha nɨñɨ ca. 15Ta cha taxi maa Nyoo na coo añima yo. Vatyi ra Cristo nyacá ñaha chi yo. Nyoo nacana̱ ra chi yo vatyi tacuhva ɨɨn ri cuví yo cuenda ra Cristo. Ta tyicuan ri na̱cuhva yo tyahvi nyoo chi ra cha cuenda ihya. 16Ta tuhun ra Cristo na sacutu añima yo. Sa̱ñaha ca yo tuhun ra chi tahan yo. Ta sa̱nɨɨ ca yo iñi tahan yo chihin cha chiñi tuñi Nyoo. Sa̱cahnu yo chi Nyoo chihin cha cata yo yaa, o salmo. Ta ca̱ta yo yaa cha chahá maa Tatyi Ii Nyoo chi yo chihin cha nɨɨ añima yo. Ta tyicuan ri na̱cuhva yo tyahvi nyoo chi Nyoo. 17Tatu ñáá tyiño sahá yo, o ñáá tuhun cahán yo, sa̱cuvi yo soco tari cha tyi tyiño maa Sutu Mañi yo Jesús sacuví yo. Ta na̱cuhva yo tyahvi nyoo chi Nyoo cha cuenda maa ra Cristo. 18Nyoho cha iyó yɨɨ ndo, cu̱hva ndo cha cunyaca ñaha yɨɨ ndo chi ndo. Vatyi yucuan cuhva tahán chi coo ndo, vatyi yɨhɨ́ ndo cuenda Sutu Mañi yo. 19Ta nyoho rayɨɨ, cu̱ñi ndo chi ñasɨhɨ ndo. Ta ma nduxaan ndo chi ña. 20Nyoho cha cuví ndo sehe qui̱chaha ndo chi sutu ndo ta chi sɨhɨ ndo. Vatyi yucuan cuhva cuñí maa Sutu Mañi yo. 21Nyoho cha cuví ndo sutu ta sɨhɨ, ma cahan xaan ndo chi sehe ndo, vatyi coto nducuihya iñi chi. 22Ta nyoho cha cuví ndo musu, qui̱chaha ndo chi chitoho ndo. Ñima cuhva cha nyehé ri ra chi ndo qui̱chaha ndo chi ra, tacuhva vatyi vaha cuñí ra nyehe ra chi ndo. Soco sa̱cuvi ndo chihin cha tandɨhɨ añima ndo. Vasɨ ña nyehé ra. Vatyi Nyoo nyehé ra chi ndo. 23Tandɨhɨ ri tyiño sacuví yo, sa̱cuvi yo chihin cha nɨɨ́ iñi yo. Sa̱ha yo tuhun tyi tyiño nuu maa Sutu Mañi yo sacuví yo. Ta ñima maa ri maa tyiño nuu ñáyɨvɨ. 24Vatyi chitó yo vatyi maa Sutu Mañi yo cucuhva ra noo cha tahán chi chi yo vatyi sacuví yo tyiño nuu ra Cristo. Vatyi ican maa ra cuví chitoho yo cha ndicha vaha. 25Soco tatu sacuví yo cha ña vaha, Nyoo cutachi tuñi ra chi yo cha cuenda cha ña vaha cha sacuví yo. Ta tandɨhɨ yo ɨɨn ri ñáyɨvɨ cuví yo nuu ra. Vatyi Nyoo ña cachi ra ñáyɨvɨ cuñí ra.
Copyright
Learn More


text:
1Chaymantan chay vozwan rimapayamuwaqqa qowaran medinapaq bastonman rikch'akuq huk soqos k'aspita. Hinaspan khaynata niwaran: —Riy, hinaspa Diospa templonta hinallataq altarnintawan medimuy. Hinaspa chay templopi hayk'as Diosta adoraq runakunata yupamuy. 2Ichaqa chay templopa pationtaqa ama medimuychu. Chay hawa patiopin kashanku Diospi mana creeq ashka nacionniyoq runakuna. Paykunan Jerusalén llaqtata dominaspa gobiernanqaku kinsa wata parten. 3Hinaqtinmi noqaqa chay p'unchawkunapi ishkaynin noqamanta willakuq profetaykunata kamachisaq, luto p'achawan p'achakuspanku, kinsa wata parten noqamanta willakunankupaq, nispa. 4Chay ishkaynin profetakunaqa kashanku kay pachata kamachiq Diospa ñawpaqninpin. Hinaspapas chay profetakunaqa aceitunata ruruq ishkay olivos sach'akuna hinan kanku. Hinallataqmi chay profetakunaqa, Diospa ñawpaqninpi kaq ishkaynin candelabrokuna hina kanku. 5Sichus pipas chay ishkaynin profetakunata ima mana allintapas ruwayta munanqaku chayqa, paykunan siminkumanta nina rawrayta phukurispanku, llapallan enemigonkutaqa wañuchinqaku. Saynatan wañunanku pipas paykunata wañuchiy munaqkunaqa. 6Hinaspapas chay ishkaynin profetakunaqa atiyniyoqmi kanqaku Diosmanta willakusqanku tiempopi parata mana parachimunankupaq, unutapas yawarman tukuchinankupaq, hinallataq munasqanku horaspi kay pachapi tiyaqkunata tukuy clase milla-millay onqoykunawan ñak'arichinankupaq ima. 7Chay ishkaynin profetakuna Diospa cheqaq willakuyninta lliw runakunaman willayta tukurullaqtinmi, mancharikuypaq millay animal ukhu pachamanta lloqsimunqa. Hinaspan chay millay animalqa chay ishkay profetakunawan peleanqa; hinaspan chay profetakunata vencespa wañuchinqa. 8Chay ishkay profetakunapa cuerpontaqmi, Señor Jesucristota cruzpi chakataspa wañuchisqanku hatun llaqtapa principal callenpi wikch'usqa qepanqa. Chay llaqtatan runakunaqa rikch'anachinku Sodoma llaqtawan, hinallataq Egipto nación llaqtawan ima. 9Hinaspan tukuy nacionkunamanta runakuna, tukuy llaqtakunamanta runakuna, tukuy clase runakuna, tukuy ayllukunamanta runakuna, hinallataq tukuy idiomapi rimaq runakuna, chay ishkay profetakunapa wañusqa cuerpontaqa kinsa p'unchaw parten rikunqaku. Ichaqa manataqmi permitinqakuchu, chay profetakunapa cuerponta p'ampanankutaqa. 10Chay ishkay profetakunaqa wañuchisqa kanqaku, huchallapi kawsaq runakunata q'aqchaspa ñak'arichisqankuraykun. Chaymi sayna wañusqa kasqanta rikuspanku, enteron mundontinpi llapallan runakunaqa kusikunqaku. Hinaspan kusikuymanta fiestata ruwaspa, paykunapura regalokunata apachinakunqaku. 11Ichaqa chay kinsa p'unchaw parten pasaruqtinmi, chay ishkaynin profetakunataqa wañusqa kasqankumanta Dios kawsarichimuran. Hinaqtinmi chay kawsarimusqankuta llapallan runakuna rikuspanku, anchata mancharikuranku. 12Hinaqtinmi chay ishkaynin profetakunaqa alto uyarikuq vozta cielomanta uyariranku. Chay vozmi khaynata nimuran: —¡Wichamuychis kayman! nispa. Hinaqtinmi paykunaqa, llapallan enemigonkuna rikushaqtin, hanaq pachaman phuyu ukhupi wicharanku. 13Chay ratollapitaqmi nishuta terremoto pasaran. Hinaqtinmi enteron llaqtamanta chunka kaq parten thuñichisqa karan. Chaymi chay llaqtapi qanchis waranqa runakuna wañuranku. Ichaqa wakin kawsaq runakunañataqmi anchata mancharikuspanku, hanaq pachapi kawsaq Diosta alabaranku. 14Kaykunapa pasasqanwanmi chay ishkay kaq ancha ñak'ariy pasaran. Ichaqa ñan hamushanña kinsa kaq ancha ñak'ariyqa. 15Qanchis kaq ángel cornetata tocamuqtinmi, hanaq pachapi fuerte vozkuna uyarikuran khaynata: —Diosninchismi Salvadorninchis Jesucristopiwan ña gobiernashanña enteron kay pachata. Payqa wiña-wiñaypaqmi gobiernanqa, rey kasqanrayku, nispa. 16Hinaqtinmi ishkay chunka tawayoq tiyana tronokunapi tiyaq ancianokunaqa, Diospa ñawpaqninpi qonqorikuspa, pampakama k'umuranku. Hinaspan Diosta adoraranku 17khaynata: —Tukuy atiyniyoq Señor Diosniyku, qanmi kanki ñawpaq tiempopi kaqpas, kunan tiempopi kaqpas, hinallataq qepa tiempoman hamuq Diosniykuqa. Chaymi graciasta qoykiku, ancha atiyniykita noqaykuman rikuchiwasqaykikumanta, hinallataq gobiernayta qallarisqaykimantawan ima. 18Qanpi mana creeq runakunan llapallan nación llaqtakunapi phiñasqa kashanku. Ichaqa phiñakuyniykiwan castiganayki p'unchawmi kunanqa ña chayaramunña. Chaymi kunanqa llapallan wañusqa runakunata juzganki. Ichaqa servisuqniyki llapallan profetaykikunamanmi premionta qopunki, saynallataq sutiykita respetaspa ch'uya sonqowan servisuqniyki runakunamanpas, importante kaqkunamanpas hinallataq menos importante kaqkunamanpas. ¡Kunanmi tiempo chayamun kay pachapi tukuy unanchasqaykikunata destruiq runakunata juzgaspa ñut'unaykipaq! 19Hinaqtinmi hanaq pachapi Diospa templon kicharikuran. Chay templo ukhupitaqmi rikukuran tablamanta ruwasqa baúl hina arca del pacto nisqanku. Hinaqtinmi rayokuna fuerteta t'oqyamuran; alto qapariy vozkuna uyarikuran; truenokuna t'oqyamuran; terremotokuna pasaran; hinallataq chikchipas nishuta chikchimuran.
Copyright
Learn More


text:
1Chunka iskayniyoqkaq watapiña Judá suyupi Ahaz kamachikushaqtinmi, Elaq churin Oseasqa Israel suyupi kamachikuyta qallarirqan, kamachikurqantaq Samariamanta isqon watata. 2Payqa manan Señor Diospa munayninman hinachu ruwarqan, ichaqa manan paymanta ñawpaq kaq Israel reykuna hinapunichu huchallikurqan. 3Asiria suyu rey Salmanasarmi rey Oseaswan maqanakurqan, chaymantataq Oseasqa kamachin kapurqan, contribuciontataq pagarqan. 4Oseastaq ichaqa Salmanasar contra yuyaykusharqan, chaymi Egipto suyu rey “So” nisqa sutiyoqman willaqkunata kacharqan, sapa wata paganan contribuciontapas manañataq Salmanasarman pagarqanchu. Q'otushasqanta yachaspataq Salmanasarqa Oseasta hap'ispa carcelman wisq'arqan. 5Chaymantataq suyuntinta munaychakuq phawaykurqan, Samaria llaqtaman chayaspataq chay llaqtata kinsa wata muyuykurqan. 6Isqonkaq watapi Oseas kamachikushaqtintaq, Asiria suyu reyqa Samaria llaqtata hap'irqan, hinaspa Israel runakunata Asiriaman kamachipaq aparqan, hinallataq Halah llaqtapi, Habor mayu qaylla Gozán llaqtapi, Medo runakunaq llaqtankunapiwan tiyachirqan. 7Israel runakunan Diosninku Señor Dios contra huchallikurqanku, chayraykun paykunataqa chaykunawan muchuchirqan. Señor Diosqa unayñan paykunata Egipto rey Faraonpa atiyninmanta qespichispa Egiptomanta horqomurqan. Chaywanpas Israel runakunaqa wak dioskunatan yupaycharqanku, 8paykunaq qayllanmanta Señor Diospa wikch'usqan suyu runakunaq ruwayninkuman hinan ruwarqanku, hinallataq Israel reykunaq mana allin ruway kamarisqankunatapas ruwallarqankutaq. 9Israel runakunaqa millay qhelli simikunatan rimarqanku Señor Diosninku contra, hinataq wak'a dios yupaychana cheqaskunata ruwasqaku suyuntinpi qhawana torremanta qallarispa allin perqasqa llaqtakunakama. 10Moqo patakunapi llapan k'allmasapa sach'a chakikunapin Asera diosaq rikch'ayninkunata, yupaychana saywa rumikunata sayarichisqaku. 11Hinaspataq paykunaq qayllanmanta Señor Diospa wikch'usqan runakunaq ruwayninkuman hina wak'a dios yupaychana cheqaskunapi inciensota q'apachirqanku. Hinallataq sinchi mana chaninta ruwaspa Señor Diosta phiñachisqaku. 12Señor Diosqa nirqanmi: Aman idolokunata yupaychankichischu, nispa. Paykunataq ichaqa yupaychashallarqanku. 13Señor Diosqa anyachisqan Israel runakunata, Judá runakunata llapan profetankunawan kamachinkunawanpas kay hinata: Mana allin ruwayniykichiskunata saqepuychis, hinaspa hunt'aychis unanchayniykunata, lliw kamachikuy simiykunata, ñawpa taytaykichiskunaman kasukunankupaq yachachisqay lliw simiykunatapas. Chaykunatan kamachiy profetakunawan willachirqaykichis, nispa. 14Paykunataq ichaqa mana kasukurqankuchu, aswanpas ñawpa taytanku hinallataq k'ulluchakurqanku, Diosninku Señor Diosman mana hap'ipakuspa. 15Kamachikuyninkunatapas ñawpa taytankuwan rimanakusqantapas anyasqan simikunatapas pisichaspankun, mana imapaq serviq idolokunata servirqanku, chaymi paykunapas mana serviq kapurqanku. Paykunaqa muyuriqninkupi kashaq runakunaq ruwayninkutan ruwarqanku: Paykuna hinaqa aman ruwankichischu, nispa Señor Dios nishaqtinpas manan kasukurqankuchu. Chay hinapin paykunaqa Señor Diospa hark'asqan kaqta ruwarqanku. 16Diosninku Señor Diospa tukuy kamachikuyninkunatan wikch'upusqaku, hinaspa unuyachispa iskay torokunata, Asera diosaq rikch'ayninta ruwakusqaku, yupaychallasqakutaq llapan ch'askakunatapas Baal dioskunatapas. 17Hinallataq qhari wawankutapas warmi wawankutapas ruphachina sacrificiopi haywasqaku, watuchikuykunata layqakuykunatapas ruwallasqakutaq. Señor Diospa ñawpaqenpi tukuy mana chanin ruwaykunamanmi k'askakurqanku, ahinapin Señor Diosta phiñachirqanku. 18Chayraykun Señor Diosqa Israel contra k'arakta phiñakuspa llapanta ñawpaqenmanta wikch'urqan. Judá ayllullatañan qhepachirqan, 19ichaqa Judá runakunapas manan hunt'allarqankutaqchu Diosninku Señor Diospa kamachikusqan simikunata, aswanpas Israel runakunaq ruway kamarisqanta hinallataq ruwarqanku. 20Chaymi Señor Diosqa Israel runakunaq llapan mirayninkunata pisicharqan, k'umuykuchispataq llat'anaqkunaman hap'iykuchirqan qayllanmanta karuman wikch'unankama. 21Señor Diosmi Judá ayllumanta Israelta t'aqarqan, hinan Israel runakunaqa Nabatpa churin Jeroboamta reyta churakurqanku. Paymi Israel runakunata sinchita huchallichirqan Señor Diosmantapas t'aqarqan. 22Chay hinapin Israel runakunaqa kikin Jeroboampa ruwasqan huchakunata ruwashallarqanku, manataq chaykunamanta t'aqakurqankuchu. 23Chaymi Señor Diosqa ñawpaqenmanta Israelta wikch'upurqan, llapan profetankunawan willachisqanman hina, ahinapin Israel llaqtaqa Asiria suyuman kamachipaq apasqa karqanku, chaypin kunan p'unchaykama kashanku. 24Asiria suyu reymi Babiloniamanta, Cutamanta, Avamanta, Hamatmanta, Sefarvaimmantawan runakunata kacharqan Samariapi kaq llaqtakunapi Israel runakunaq rantinpi tiyanankupaq. Ahinatan Samaria suyuta hap'ikapurqanku, hinaspa llaqtankunapi tiyarqanku. 25Chay runakunaqa tiyayta qallarishaspankun Señor Diosta mana yupaycharqankuchu, chaymi payqa leonkunata kachamurqan, hinan leonkuna wakinninkuta wañuchirqan. 26Hinaqtinmi Asiria reyman willamurqanku: –Samariapi kaq llaqtakunaman tiyanankupaq kachasqayki runakunaqa manan chay suyuq diosninpa kamachikuyninta yachankuchu, chay hawan chay diosqa leonkunata kachamurqan, hinan leonkuna runakunata wañuchishan, nispa. 27Hinan Asiria reyqa kamachikurqan: –Kachaychis preso apamusqaykichis mayqen sacerdotetapas chaypi tiyananpaq, hinaspa chay suyu diospa kamachikuyninta yachachinanpaq, nispa. 28Chaymi Samariamanta presota apasqanku sacerdotekunamanta hukninta kutichimurqanku, hinan chay sacerdoteqa Betelpi tiyarqan, yachachirqantaq runakunaman imaynatachus Señor Diosta yupaychayta. 29Ichaqa sapanka suyun tiyasqanku llaqtapi dioskunata ruwakurqanku, hinaspa Samaria llaqtayoq runakunaq wak'a dios yupaychanan cheqaskunaman chaykunata churarqanku. 30Babilonia runakunaqa diosninku Sucot-benotpa rikch'aynintan ruwakurqanku, Cuta runakunataq diosninku Nergalpa rikch'ayninta, Hamat runakunataq Asimaq diosninkuq rikch'ayninta, 31Ava runakunataq diosninkuna Nibhazpa rikch'ayninta, Tartacpa rikch'aynintawan ruwakurqanku. Sefarvaim runakunataq wawankuta ninapi ruphachirqanku huk sacrificiota haywanankupaq Adramelec diosninkuman Anamelec diosninkumanwan. 32Señor Diostapas yupaychallarqankutaqmi, ichaqa paykuna ukhullamantan tukuy rikch'aq runakunata akllakurqanku sacerdote kanankupaq, wak'a dios yupaychana cheqaskunapi servinankupaq. 33Chay hinaqa, Señor Diostaña yupaychashaspapas, diosninkutaqa yupaychashallarqankupunin hamusqanku llaqtankupi imaynatachus ruwayta yachasqankuman hina. 34Paykunaqa chay ruwayninkuman hinan ruwashallankupuni. Manan Señor Diostaqa yupaychankuchu, manataq Israel sutichasqa Jacobpa mirayninman Señor Diospa qosqan kamachikuykunata, unanchaykunata, yachachikuykunatapas kasukunkuchu. 35Jacobpa mirayninwan rimanakushaspanmi Señor Diosqa kamachisqa: Aman wak dioskunata yupaychankichischu, aman k'umuykunkichischu, aman servinkichischu, amataq sacrificiotapas haywankichischu. 36Aswanpas ñoqa Señor Diosnillaykichista yupaychawaychis, ñoqan Egipto suyumanta hatun atiyniywan horqomurqaykichis. Ñoqallamanmi k'umuykuwanaykichis, sacrificiotapas haywawanaykichis. 37Hinataq kasukuywan hunt'aychis qelqapi qosqay kamachikuy simiykunata, unanchayniykunata, yachachikuyniykunata, kamachikuyniykunatapas, amataq wak dioskunata yupaychaychischu. 38Ama qonqaychischu qankunawan rimanakusqayta, amataq wak dioskunata yupaychaychischu, 39aswanpas ñoqa Diosniykichis Señor Diosllata hatunchawaychis, hinan awqaykichispa atiyninmanta qespichisqaykichis, nispa. 40Chaywanpas manan paykunaqa kasukurqankuchu, aswanpas ñawpa ruwayninkutaqa kaqllatapunin ruwasharqanku. 41Chay suyu runakunaqa Señor Diosta yupaycharqankutaq, idolokunatapas yupaychashallarqankutaq. Mirayninkupas ñawpa taytanku hinallataqmi ruwarqanku, kunan p'unchaykamapas ahinallatapunin ruwashanku.
Copyright
Learn More


text:
1¡Hanaq pachata kicharillawaqña, hinaspa uraykamullawaqña! Chaymi orqokunaqa qanta rikuspa khatatatanman 2rawrashaq nina patapi t'impushaq unu hina. Uraykamullawaqña awqaykikunaman qan kikiykita reqsichikunaykipaq, hinan hatun suyukunapas qayllaykipi khatatatanqaku. 3Qanqa uraykamuspa mana hayk'aq suyasqayku musphanakunata ruwaqtiykin, orqokuna qayllaykipi khatatatarqan. 4Ñawpamantapachan mana pipas uyarirqanchu, repararqanchu, rikurqanchu wak diostaqa, aswanpas qanllatan. Qanllan suyakuqniykikunapaqqa chaykunata ruwapunki. 5Qanmi kusisqa chanin ruwaqta chaskinki, munayniykiman hina kawsay munaqta chaskinki, chaypas ñoqaykuqa huchallikurqaykun, qantaqmi phiñakurqanki, chay hinaqa, ¿imaynatan qespichisqa kaykuman? 6Llapallaykun qhelli runa hina kayku, tukuy chanin kaqkuna ruwasqaykupas millay qhelli thanta hinan, llapallaykun raphi hina naq'eykapuyku, huchallikusqaykupas wayra hinan apawanku. 7Manan pipas qanmanta mañakamunchu, manan pipas qanman hap'ipakamunchu, chaymi mana qhawarimuwankikuchu, millay ruwasqaykupi naq'enaykupaqmi saqerpariwarqankiku. 8Chaypas, Señor Diosnillayku, qanmi taytaykuqa kanki. Ñoqaykuqa t'urullan kayku, qantaq llut'aqniyku kanki, llapallaykutan ruwawarqankiku. 9Señor Diosnillayku, ama sinchita phiñakuychu, amallataq mana chanin ruwasqaykutapas yuyarishallaychu. ¡Llapallaykun llaqtayki kayku, chayrayku qhawarimuwayku! 10Ch'uya llaqtaykikunan purun kapushan, Sión llaqtan raqay-raqay kapushan, Jerusalenmi thunisqa kapushan. 11Tayta-mamaykuq qanta yupaychamunanku ancha sumaq ch'uya wasiykun ninaq ruphasqan kapushan, tukuy aswan munasqayku cheqaskunan thunisqa kapushan. 12Chay hina kashaqtinqa, Señor Diosnillayku, ¿manachu imanankipas? ¿Upallakunkichu? ¿Sinchitapunichu llakichiwankiku? nispa.
Copyright
Learn More


text:
1Lapantapis camag Tayta Dios acrashgan cürami Melquisedecga cargan. Saynöpis payga Salem marcacho reymi cargan. Melquisedec ninanga caycan “Ali mandag” ninanmi. Salem marcaga “Ali täcuy marca” ninanmi. Saymi Melquisedecga maypis täcuy munay marcapa mandagnin cargan. Melquisedecpitaga manami pipis musyansu maygan casta cashganta ni maman ni taytan pï cashgantapis. Saynöpis manami pipis musyansu imay yurishganta ni wanushgantapis. Saymi Diospa surin Jesucristuno imayyagpis cüra cashganta yarpaycansi. Guërracho mandagcunata vincishganpita Abraham cutiycämuptinmi Melquisedec taripar payta chasquicorgan. Nircurnami Tayta Diosta manacorgan Abrahamta yanapänanpä. Abrahamnami guërracho vincir lapan shuntamushgancunapita diezmuta Melquisedecta entregaycorgan. 4Sayno entregaptinmi tantyacunsi Abrahampita más munayyog Melquisedec cashganta. 5Moisés guelgashgan leycunacho nican Leví casta cüracuna Israel mayincunapita diezmuta chasquiyänanpä cayashgantami. 6Leví casta mana caycarpis mandag rey Melquisedec cüra cashpan munayyogmi cargan Abraham entregashgan diezmuta chasquinanpä. Diezmuta chasquircurmi Melquisedecga Abrahamta bendicionta gorgan. Sayno captinmi tantyansi Melquisedecga Abrahampita más munayyog cashganta. Sayno más munayyog caycan Tayta Diosninsi promitishganta Abraham chasquish captinpis. 8Tayta Diospa palabranchöga manami imaypis ninsu Melquisedec wanushganta. Leví casta cüracuna wanuyashgantami isanga nican. Sayno captinmi tantyansi Melquisedec Leví casta cüracunapita más munayyog cashganta. 9Abrahampa wilcancuna mirayashgancunapitami Leví casta cüracuna caycäyan. Sayno captinmi Melquisedecta Abraham diezmuta entregaptin Leví casta cüracuna manarä yurirpis diezmuta entregagno cayashga. Saynöpapis tantyansi Leví casta cüracunapita y Abrahampitapis Melquisedec más munayyog cashganta. 11Saynöpis Leví casta cüracuna altarcho rupasiyashgalanwan runacuna perdonash cayaptenga ¿imapänatä Jesucristo shamorgan? Payga Melquisedecnöpis manami Leví casta cürasu caycan. 12Musyashgansinöpis Jesucristoga Judá castapitami yurish. Say castapita cüra cananpä cagtaga Moisés manami imatapis rimacushgasu. Sayno captinpis cüransi cananpä Jesucristutami Tayta Diosninsi churash. Judá castapitana cüra cananpä trucasirmi Moisés guelgashgan leycunatapis trucasish. 15Moisés guelgashgan leycunata trucasishganta musyansi Melquisedec cüra cashganno Jesucristupis cüra cananpä Tayta Dios churash captinmi. 16Leví castapita mandag cüra cananpä Tayta Dios nish captinpis Jesucristoga manami Leví castasu cargan. Paytaga mandag cüra cananpä Tayta Diosninsi churash imayyagpis cawag cashganpitami. 17Jesucristo cüra cananpämi cay pasacho manarä yuriptinpis Tayta Diospa palabrancho cayno guelgaraycan: “Gamga imayyagpis Melquisedecnömi cüra canquipä.” 18Say nishgannölami Jesucristuta cüra cananpä Tayta Diosninsi churar Moisés guelgashgan leycunatapis trucasish. Leycuna niyashganno Leví casta cüracuna cumpliyaptinpis runacuna manami Tayta Dios munashganno cawayta camäpacuyashgasu. Saymi Jesucristutana Tayta Diosninsi churash cüransi cananpä. Paymi isanga lapan jusansicunata perdonamashpansi Tayta Dios munashganno cawanansipä yanapaycämansi. Pay cüransi captinmi Tayta Diosta manacushpansi paypa naupancho caycagnöna caycansi. 20Jesucristo cüra cananpä Tayta Diosninsi churarmi promitergan imayyagpis cüra cananpä. Manami maygan cüratapis cüra cananpä churar sayno promitergansu. 21Jesucristutami isanga sayno promitir nergan: “Tayta Diosninsimi gamta promitishorgayqui: ‘Gamga imayyagpis Melquisedecnömi cüra canquipä.’ Say promitishushgayquitaga Tayta Dios cumplengami.” 22Jesucristo cüransi cananpä churash captinmi payga garantiansi caycan Tayta Diosninsi perdonamänansipä. Tayta Diosninsi sayno perdonamänansipämi mushog conträtuta rurash. Mushog conträtoga más alimi caycan Israel runacunawan punta cag rurashgan conträtupitapis. 23Punta cag conträtuchöga mandag cüra wanuptin juc cüratanami churayag trucan cananpä. 24Jesucristumi isanga mana ushacag car imayyagpis mandag cüransi caycan. Paytaga manami imaypis trucasengasu. 25Mandag cüra carmi payta chasquicogcunapäga Tayta Diosninsita imaypis Jesucristo manacuycan. Paycunatami salvan Tayta Diospa naupancho imayyagpis cawayänanpä. 26Jesucristoga manami cay pasacho mandag cüranösu caycan. Payga jusalicur cawag runacunawan purirpis manami imaypis jusalicushgasu. Saynöpis cananga lapanpä munayyog carmi Tayta Diospa derëcha cag naupancho caycan. Cay pasacho mandag cüraga waran waran uywacunata pishtarcur altarcho rupasiyan quiquincunapa y waquin runacunapa jusancuna perdonash cayänanpämi. Jesucristumi isanga juc cutila cruzcho wanushga nogansi-raycu. Saynöpami imayyagpis payman yäracogcunapa jusancunata Tayta Diosninsi perdonan salvash cayänanpä. 28Leví casta mandag cüracunaga jusayog runalami caycäyan. Tayta Diospa surin Jesucristumi isanga jusaynag caycan. Saymi paytaga Tayta Dios churash imayyagpis mandag cüransi cananpä.
Copyright
Learn More


text:
1Hinan Jerobaal nisqanku Gedeonqa paywan kaq runakunapiwan tutallamanta rispanku Harod pukyu patapi karpakurqanku. Madián runakunataq kasharqanku Gedeonpa aswan wichayninkaq wayq'o More moqo chakipi. 2Señor Diostaq Gedeonta nirqan: –Sinchi askhan runaykikunaqa Madián runakunata atipachinaypaqqa, Israel runakunan umata hoqarinkuman: Kallpallaykuwanmi atiparqamuyku, nispanku. 3Kunantaq runaykikunata niy: Manchakuqkuna kay Galaad orqollamantaraq wasiykichisman kutipuychis, nispa. Niqtinmi kutiripurqanku iskay chunka iskayniyoq waranqa runakuna, paywantaq qheparqanku chunka waranqallaña. 4Hinan Señor Diosqa Gedeonta nirqan: –Kunanpas askharaqmi runaykikunaqa, chayrayku akllanaypaq unuman pusay. Chaypin nisqayki: Kaymi qanwan rinqa, nispa, hinan chay runa qanwan rinqa. Mayqentachus: Manan rinqachu, nisqayki, chay runaqa manan qanwan rinqachu, nispa. 5Hinan chay runakunata unuman pusarqan, chaypin Señor Diosqa Gedeonta nirqan: –Mayqenkunachus alqo hina unuta lapht'anqa, chaytan wakman t'aqanki. Hinallataq mayqenkunachus qonqoriykukuspa ukyanqa, chaytapas wakman t'aqallankitaq, nispa. 6Makinwan siminman apakuspa unuta lapht'aqkunan karqan kinsa pachak, wakinnintaq qonqorikuspa ukyarqanku. 7Chaymi Señor Diosqa Gedeonta nirqan: –Chay kinsa pachak unu lapht'aq runakunawanmi Israel runakunata qespichisaq, Madián runakunata atipachispa. Wakintaq ripullachunku, nispa. 8Hinan Gedeonqa kamachirqan wakinqa karpankuman kutipunankuta, paytaq qheparqan kinsa pachakllawanña. Paykunataq chay ripuqkunaq qoqawantawan qochikurqanku, sapankataq anejo waqra hap'intinkama karqanku. Madián runakunataq karpakusqankumanta aswan uranpiña kasharqanku. 9Chay tutapachan Señor Diosqa Gedeonta kamachirqan: –Sayariy, Madián runakunaq karpanman phawaykuy, kunanmi makiykiman hap'iykuchisqayki. 10Karpa-karpaman uraykuyta manchakunki chayqa, rirqoyraq yanapaqniyki Fura runapiwan. 11Chaypin rimashasqankuta uyarimunki, chaywantaqmi aswanta kallpachakunki phawaykunaykipaq, nispa. Hinan Gedeonqa yanapaqnin Furapiwan uraykurqan awqankuq karpanpa qorpankama maqanayoq soldadokunaq kashasqanman. 12Chay wayq'opin Madián runakuna, Amalec runakuna, inti lloqsimuy lado runakunapas langosta hinaraq ch'eqeykusqa kasharqanku, camellonkupas qocha pata aqo hinaraq mana yupay atiy. 13Gedeonpa chayananpaqtaq huknin soldado mosqokusqanta hukkaqninman willashasqa: Ñoqaraqsi mosqokushasqani. Cebada t'antan phawarimuspa karpanchisman chayarqamusqa hinaspan huk karpaman takakuspa chayta pasaqta kumparqapusqa, nispa. 14Hukkaqnintaq kutichirqan: –Chayqa manan imapas kanmanchu, Israel runa Joaspa churin Gedeonpa espadanpunin kanman, Dioschá Gedeonwan Madián runakunata soldadonkunatawan atipachinqa, nispa. 15Hinan Gedeonqa chayta uyarispa Diosta yupaycharqan. Chaymantan kutirqamuspa Israel runakunata kamachirqan: –¡Hakuchis! ¡Señor Diosqa Madián runakunata hap'iykachiwanchisñan! nispa. 16Hinaspan kinsa pachak runanta kinsaman t'aqarqan, sapankamantaq qorqan anejo waqrata tocananpaq, ch'usaq p'uyñutawan, p'uyñu ukhupitaq nina k'anchayta pakasqata apakurqanku. 17Hinaspan nirqan: –Karpa-karpaman chayaspan makilla ñoqata qhawamuwankichis, imaynatachus ruwasqay kikintan ruwankichis. 18T'aqaypiwan waqrata tocaqtiykun, qankunapas karpa-karpaq muyuriqninpi tocallankichistaq, hinaspa qaparinkichis: ¡Señor Diospa atiyninwan! ¡Gedeonpa kallpanwan! nispa. 19Chaymi Gedeonqa pachak runakunapiwan karpa-karpa tupayman chayarqanku manaraq kuska tutata hina, qhawaqkunapas chayllaraq hukchanakushaqtin. Hinan waqrakunata tocarqanku, makinkupi apasqanku p'uyñutapas p'akirqanku. 20Kaqllataq chay wakin t'aqakunapas waqrakunata tocarqanku, p'uyñutapas p'akillarqankutaq. Lloq'e makinkupitaq hap'irqanku nina k'anchayninkuta, paña makinkuwantaq hap'irqanku waqrata, hinaspan qaparirqanku: ¡Señor Diospa atiyninwan! ¡Gedeonpa kallpanwan maqanakusun! nispa. 21Karpakunaq muyuriqninpitaq Israel runakuna qaqa sayaykurqanku, Madián soldadokunataq qaparikuspa phawaylla ayqerikapurqanku, 22kinsa pachaknintin Israel soldadokuna waqrakunata tocarashaqtinkutaq, Señor Diosqa Madián runakunata pantanachirqan paykunapurata sipinachispa. Wakintaq ayqekurqanku Zerera ñan Bet-sitakama, hinallataq Tabat qaylla Abel-meholakama. 23Chaymi Israel runakunata waqyarichirqan Neftalí ayllumanta, Aser ayllumanta, llapan Manasés ayllumantawan Madián runakunata qatiykachanankupaq. 24Gedeontaq willaqkunata Efraín orqo-orqokunaman kacharparispa nichirqan: –Madián runakunawan maqanakuq uraykamuychis, hinaspa hark'arqariychis mayu chimpanakunata Bet-barakama, kaqllataq Jordán mayupipas Madián runakunaq mana chimparqonanpaq, nispa. Hinan Efraín aylluqa chay kamachikuyta hunt'arqan. 25Hinallataq Madián runakunaq iskay umalli runankunata hap'irqorqanku, Orebta Zeebtawan. Orebtan qaqa patapi wañuchirqanku, chay qaqatan suticharqanku “Orebpa Qaqan” nispa. Kaqllataq Zeebtapas uvas sarunapi wañuchirqanku, chaytapas sutichallarqankutaq “Zeebpa Uvas Sarunan” nispa. Madián runakuna qatiykachasqanku qhepatataq, Gedeonman aparqanku Orebpa umanta Zeebpa umantawan. Paytaq Jordán mayu inti lloqsimuy ladopiña kasharqan.
Copyright
Learn More


text:
1Yäracog mayinsi imapis jusa cashganta yarpaptenga sayta ama rurashunsu. 2Saypa trucanga imatapis rurashun yäracog mayinsi Tayta Diosninsi munashganno ali cawananpä. 3Señorninsi Jesucristupis sayjina nacaycar lapanta rurargan runacuna Tayta Diosninsi munashganno ali cawayänanpämi. Nacananpä cashganpitaga Tayta Diosninsipa palabranchöpis cayno nirmi guelgaraycan: “Tayta Dios, gamta mana cäsucuyäshushpayquimi pï-may runapis nogataga chiquiycäyäman y ashliycäyäman.” 4Tayta Diosninsipa palabrancho guelgaraycagcunaga manami unay runacunala tantyacuyänanpäsu cargan, sinöga nogansipis tantyacunansipämi caycan. Palabranta tantyacurmi musyansi Tayta Diosninsi yanapaycämashgansita y naupanman chänansipä cashgantapis. 5Cuyapäcog Tayta Diosninsega imaypis yanapaycämansimi munashganno cawanansipä. Saymi payta manacö Jesucristo cuyamashgansino jucniqui jucniquipis cuyanacur ali cawayänayquipä. 6Sayno cuyanacur cawayashpayquimi Señorninsi Jesucristupa taytan Diosninsita lapayqui say yarpayla alabayanquipä. 7Jesucristuta chasquicog mayiquiwan mana jamuränacuylapa cawayay. Jamuränayquipa trucanga jucniqui jucniquipis cuyanacuyay Jesucristo cuyayäshushgayquinöla. Sayno cuyanacuyaptiquega waquin runacunapis Jesucristuta chasquicur Tayta Diosta alabayangapämi. 8Israel runacunatapis mana Israel runacunatapis Jesucristuta chasquicuptin jusalicuyashganta Tayta Diosninsi perdonaycaptenga maygayquipis manacagman ama churanacuysu. Payta chasquicog Israel runacunata Tayta Diosninsi perdonaycan Abrahamta, Isaacta y Jacobta promitishganta cumplirmi. 9Payta chasquicog mana Israel runacunatapis perdonaycan Tayta Diosninsi cuyapäcog cashganpita alabayänanpämi. Rey David Tayta Diosninsita alabashganpis cayno nirmi guelgaraycan: “Mana Israel runacunapa naupanchöpis alabashayquimi.” 10Mana Israel runacunapis Tayta Diosninsita alabayänanpämi guelgaraycan: “Israel runacuna Tayta Diosninsita alabayashganno mana Israel runacunapis Tayta Diosninsita alabayay” nir. 11Maspis cayno nirmi guelgaraycan: “May-say nacioncunacho tag runacuna, lapayqui Tayta Diosta alabayay.” 12Tayta Diosninsipa profëtan Isaiaspis guelgargan mana Israel runacunapä: “Gueruta muturiptin troncunpita chinquimushgannömi Isaïpa surin David castapita juc mandag yurenga mandamänansipä. Manami Israel runacunalatasu mandanga, sinöga may-saycho tag runacunatami. Sayno mandaptinmi mana Israel runacunapis payman yäracuyangapä.” 13Tayta Diosninsi yanapaycuyäläshunqui payman yäracur jucniqui jucniquipis ali cawayänayquipä, Santu Espiritupa maquincho cawayänayquipä y gloriaman chäyänayquipä cashganta musyar waran waran cushish cawayänayquipäpis. 14Waugui-panicuna, Tayta Diosninsi munashganno ali cawayashpayquimi gamcunaga pï-maytapis yanapaycäyanqui. Saynöpis Jesucristupa wilacuyninta yachacuyashpayquimi waquintapis yäsiycäyanqui Tayta Diosninsi munashganno cawayänanpä. 15Mayna yachacush cayaptiquipis cay cartata gamcunaman cartacamö Tayta Diosninsi munashganta yarpäsinäpämi. Sayno cartacamö mana Israel runacunaman Jesucristupa ali wilacuyninta wilacunäpä Tayta Diosninsi churamash captinmi. Saymi gamcunapis y waquin mana Israel runacunapis Santu Espíritu yanapäshuptiqui Tayta Diosninsi munashgannöna cawayänayquipä wilacuyninta wilacuycä. 17Mana Israel runacunapis Jesucristuta chasquicur pay munashgannöna cawayaptinmi cushicö. 18Saynöpis cushicö wilacur purinäpä Jesucristo yanapämaptinmi. Paypa wilacuyninta wilacuptë y runacuna ricacuyänanpä cawaptëmi mana Israel runacuna may-saychöpis Jesucristuta chasquicur Tayta Diosninsita cäsucuycäyan. 19Saynöpis runacuna tantyacuyänanpämi Santu Espíritu yanapaycäman milagrucunata ruranäpä. Saynöpami Jesucristupa wilacuyninta shumag wilacushcä Jerusalenpita galaycur may-saypapis Iliriaman chashgäyag. 20Wilacur purirpis manami jaticaycäsu waquin mayna wilacuyashgan cag marcacunamanga. Saypa trucanga Jesucristupa wilacuyninta pipis manarä wilacushgan marcacunamanmi wilacog imaypis aywä. 21Tayta Diosninsipa palabranchöpis caynömi guelgaraycan: “Tayta Diosninsipa wilacuyninta mana wiyagcunami wiyayangapä. Wilacuyninta wiyarnami tantyacuyangapä.” 22May-saypapis sayno wilacur purirmi gamcuna cagman shamuyta munarpis manarä camäpacushcäsu. 23Cay purishgä cag marcacunacho Jesucristupa wilacuyninta wilacushcänami. Saymi naupapita-pasa yarpashgänöla gamcuna cagman shamushäpä. 24Gamcunawan goyarcurnami Españapa aywayta yarpaycä. Sayman aywanäpäga gamcuna yanapäyämänayquipä cashgantami yäracuycä. 25Cananga Jerusalenparämi aywaycä saycho cag yäracog mayinsicunapä shuntayashgan ofrendata apar. 26Macedonia provinciacho y Acaya provinciacho yäracog mayinsimi say ofrendata shuntayashga Jerusalencho caycag muchog waugui-panicunata yanapäyänanpä. 27Sayta shuntar alitami paycuna rurayash. Paycunapis Jesucristupa wilacuyninta Jerusalenpita galaycur wilapaptinmi chasquicuyash. Wilapashganpita cushicuyashpanmi ofrendata shuntayash Jerusalencho caycag muchog waugui-panicunaman apanäpä. 28Say shuntayashgan ofrendata Jerusalencho waugui-panicunata entregaycurnami Españapa aywagnöla gamcunata watucayäshayquipä. 29Gamcuna cagman chämuptë Jesucristo yanapämäshun jucninsi jucninsipis shacyäsinacur cushicunansipä. 30Waugui-panicuna, Señorninsi Jesucristuta chasquicush cayaptiqui y cuyanacunansipä Santu Espíritu yanapämashgami gamcunata ruwacö Tayta Diosninsita nogapä manacuyänayquipä. 31Tayta Diosninsita manacuyay Jerusalenman chaptë Jesucristuta mana chasquicog Israel runacuna mana wanusiyämänanpä. Saynöpis Tayta Diosta manacuyay apashgä ofrendata Jerusalencho cag waugui-panicuna cushish chasquicuyänanpä. 32Jerusalencho lapanpis ali camacänanpä Tayta Diosninsi yanapämaptenga gamcuna cagman chämuptë cushishmi goyäshunpä. 33Tayta Diosninsi lapanchöpis gamcunata yanapaycuyäläshunqui. Amén.
Copyright
Learn More


text:
1Señor Diosqa waqllisqa balanzatan cheqnikun, chanin balanzan ichaqa Diosta kusichin. 2Pipas anchaykachaqqa p'enqachisqan kapunqa, k'umuykukuqmi ichaqa yachayniyoq kapunqa. 3Chanin runakunataqa chanin-kaynillankutaqmi pusan, mana hunt'aqkunatan ichaqa iskay yuyaywan rimasqallankutaq waqllichin. 4Qhapaq kaykunaqa juicio p'unchaypi manan imapaqpas valenqachu, chanin-kaymi ichaqa wañuymanta qespichin. 5Chanin runaq ñannintaqa chanin-kayninmi kuskachan, millay runatan ichaqa millay-kaynillantaq urmaykachin. 6Chanin runakunataqa chanin-kaymi qespichin, mana hunt'aqkunatan ichaqa munapakuynillantaq wataykun. 7Millay runa wañuqtinqa suyakuyninpas chinkapunmi, qhapaq kaykunapi yuyarayasqanpas chinkapunmi. 8Chanin runaqa llaki-phutiymantan horqosqa kapun, millay runataq rantinpi haykun. 9Mana iñiyniyoq runaqa siminwanmi runamasinta k'irin, chanin runakunan ichaqa yachayninkuwan qespichikunku. 10Chanin runakuna allinyaqtinqa llaqtan kusikun, millay runakuna wañuqtinmi ichaqa, llaqta kusisqa qaparin. 11Chanin runakunaq saminchanwanmi llaqta wiñarin, millay runakunaq simintaq llaqtata thunin. 12Mana yuyayniyoq runaqa runamasintan pisichan, allin reparaq runan ichaqa upallakun. 13Simi apa runaqa pakalla willasqakunatan willakun, confiakuna runan ichaqa pakalla willasqakunata sonqollanpi hap'in. 14May suyupichus mana allin kamachikuy kaqtinqa, suyuqa waqllinmi, askhaq yuyaychayninwanmi ichaqa suyuqa allinta sayan. 15Llakiq ñit'isqanmi rikukunqa mana reqsisqapaq fiakuq runaqa, fiayta mana munaqmi ichaqa mana llakipakuspa kawsan. 16Sumaq sonqo warmiqa hatunchasqan kanqa, mana khuyapayakuq runakunan ichaqa qhapaq kaykunallata tarin. 17Llakipayakuq runaqa pay kikinpaqmi allinta ruwan, sinchi millay runan ichaqa pay kikinpaq mana allinta ruwan. 18Millay runaq ganasqanqa yanqapaqmi, chaninninpi ruwaqmi ichaqa cheqaq samiyoq. 19Chanin-kayta qatikuqqa kawsanqapunin, mana allinkaqta ruwaqmi ichaqa wañunqapuni. 20Señor Diosqa millakunmi waqllisqa sonqoyoqkunata, mana huchachana kawsaqkunatan ichaqa sumaqta qhawarin. 21Cheqaqtapunin millay runaqa muchuchisqa kanqa, chanin runakunan ichaqa qespichisqa kanqa. 22Khuchiq senqanpi qori argolla hinan pisi yuyayniyoq warmiqa, sumaq rikch'ayniyoqña kashan chaypas. 23Chaninkunaq munasqanqa allinkaqllamanpunin tukun, millaykunaq suyakusqanmi ichaqa phiñakuyta sayarichin. 24Kanmi qoykukuq runa, chaywanpas aswan kaqniyoqraqmi payqa, kallantaqmi mich'akuq runa, chaywanpas wakchayapunmi payqa. 25Qoykukuq runaqa t'ikarinqan, hukman saksata ukyachiqqa saksachisqallataqmi kanqa. 26Trigota payllapaq huñuqtaqa runakunan ñakan, trigota vendeqtan ichaqa saminchan. 27Allinkaqta ruwayta munaqqa allin rikusqan kanqa, mana allinkaqta ruwayta munaqmanmi ichaqa, mana allinkaqllataq taripanqa. 28Qhapaq kayninman k'askakuqqa urmaykunqan, chanin runakunan ichaqa raphi hina llanllarinqaku. 29Familianta sasaman churaqqa, mana imayoqmi kapunqa, mana yuyayniyoqqa yachayniyoqpa kamachillanpunin kanqa. 30Chanin runaq kawsayninqa hukkunatan kawsarichin, yachayniyoqqa runakunatan maskhan yanapaykunanpaq. 31Chanin runachus kay pachapi kawsasqanman hina chaskin chayqa, ¡imaynataq huchasapa millay runari muchunanta mana chaskinmanchu!
Copyright
Learn More


text:
1Je' re' noq i hat taq loq'laj hermano, re' hin i nupahqaaj taq otob'il aweh parub'ihnaal i Dios inketelinik wachiis, chi chaq'asaj taq awiib' chi k'achlik mayiij, santohimaj je' rukab' imponik chuwach i Dios. Re' i wili i korik laj loq'inik taq naa a'nam. 2Eh maa a'n taq chik aweh i yiib' wach na'ojb'al imb'aan wach ak'al. Chajal la' taq wach akapeew, reh chi nee nooj jaljoq wach taq ak'achariik, eh nee taq inooj areq chi riij aha' wilik iraaj i Dios. Eh nee taq i na a'n rub'aan, imponik chuwach i Dios, je' wo' hoq i korik. 3Re' Dios ruuk' i rotob'il xuyeew chi nunaah i kamanik wili, reh chi naa nuq'orom taq aweh chawuncheel chi ma' ta naq awach jino'q taq aweh ineerukapaaj chi xiik' naah nimaal rajaawriik. K'acharoq la' parukorkiil re' q'oreel i runa'ojb'al ye'ooj reh ruum i Dios ruuk' i nimanik k'ahchi' rub'anam. 4Chakoj taq rehtaal re' qati'jolal xa jinaj noq wilik, eh k'ih wach ruchopom wii' riib'. Eh re' taqe re', reh reh wach kikamanik wii' chi kiju'junaal. 5Je' wo' re' noq wilkooj i hoj. Atoob' ta xiik' naah qak'ihaal, xa je' la' jinaj chik qati'jolal noq wilkooj ruuk' i Jesucristo. Ruuk' i re', qohkahnik chi xa jinaj chik qawach chiquncheel, je' rukab' noq wilik i qati'jolal. 6Re' Dios, xa reh reh wach i rukamaj xuyeew qeh chi qaju'junaal re' q'oreel chi jariik i ruk'ul chi qeh. Je' re' noq, wila' xuyeew qeh i Dios chi naa qaq'orom i ruk'uhb'aal, qa a'n ruq'orariik re' q'oreel i rukowiil qak'ux chi nimanik. 7Wila' xuyeew qeh chi naa qatoob'eem tokoom, qa a'n wo' hoq. Awach i ye'ooj reh chi naa rub'anam i tijinik, chub'an wo' chu'nchel ruk'ux. 8Awach i ye'arik reh ye'ej rukowiil k'uxliis, chub'aan wo' hoq. Awach i ye'ooj reh chi naa rusihim chib'ih reh i ras ruchaaq', marupixpuuj wach. Awach i ye'ooj rajaawriik chi k'amal b'eeh, chub'an wo' hoq. Awach i ye'ooj reh chi naa rutoob'iniik suq-oq ruk'ux chub'anariik. 9Eh xti korik-oq taq aweh i k'axooj cha a'n. Eh chaq'eb' taq chi riij ak'ux i yiib' wach na'ojb'al, re' chik i holohik laj na'ojb'al taq cha a'n. 10Re' taq i hat inchol taq ak'axam awiib' chawach je'-oq taq jinaj atuut awajaaw. K'ul taq chawaaj awiib', eh k'ul wo' taq chakoj awiib' chawach. 11Maak'ay taq wach rub'anariik i rukamaj i QaJaaw, xti chu'nchel-oq la' taq ak'ux chub'anariik. 12Xa suq-oq taq ak'ux chi ruyub'jiik i naa taq ruye'em aweh i Dios. Chakowej taq ak'ux chukuyariik ti' k'axik. Eh maakanaa' wo' taq rub'aan atiij. 13Eh chatoob'eej wo' taq ruuk' i kineb'a'il taqe i re' ruuk' i rutinamiit i Dios. Eh chak'ul wo' taqe cho panotob'il wila' xiooj k'oloq taq chawula'jiik. 14Chapahqaaj taq i rotob'il i Dios chikiij i ki-ixowanik taq awach, ma' re' ta kib'ajariik taq naa a'nam i hat. 15Suq-oq taq ak'ux haa' i hat kuuk' i suq kik'ux. Eh tioq'oq taq haa' i hat kuuk' i oq'ik inki a'n ruum i ruti'kiil kik'ux. 16Tik'acharoq taq pan jinaj wach k'uxliis chawach. Mo'q xa nim taq awach neena a'n awiib'. Jinaj-oq la' taq awach kuuk' i xama' nim ta kiwach. Eh maa kapaaj taq chi wilik taq ana'ojb'al cha wib'il awiib'. 17Eh wila' awach xb'anik ti' k'axik taq aweh, maaq'aj taq wach reh. Chayeew la' taq ak'ux chuk'uhtjiik i holohik laj na'ojb'al chikiwach chu'nchel taq aawas achaaq'. 18Re' taq i hat, ko aha' pa' ruyee riib' taq chawach, cha chop taq ak'ux chi k'acharik pansuqkiil k'uxliis chi kixilak taqe aawas achaaq'. 19Re' taq i hat loq'laj hermano, maaq'aj taq wach i neenb'aan taq aweh. Chakanaa' la' taq chi re' Dios nee ruyeew i chee rujosq'iil, ruum tz'ihb'amaj chaloq chi je' wili i ruq'or i Dios: Re' hin naa nuq'atwiik q'orik chinaah i ju'jun. Eh re' hin naa nuq'ajwiik wach reh i rub'an, inki. 20Je' re' noq wila' re' i nixowanik awach inuhmik, chayeew ruwa', wila' chiqiij chii', chayeew ruhaa'. Wila' je' re' i xa a'n reh ma' k'isiin ta neenchalik rukaaqb'iik i wach ruum i ruk'ixiik. 21Eh maayeew taq q'ab' reh i yiib' wach na'ojb'al chi nee ruq'at taq awach, chaq'at la' taq wach i reh ruuk' i rub'anariik otob'il.
Copyright
Learn More


text:
Gregoria Apasa
Grigurya Apasa Nina (Gregoria Apaza Nina) sutiyuq warmiqa (1751 watachá paqarisqa Ayu Ayu llaqtapi, 6 ñiqin tarpuy killapi 1782 watapi wañusqa Chuqiyapu llaqtapi) Hanan Piruwpi huk aymara ankallis karqan, Tupaq Katarip paninsi.
Ayu Ayu llaqtapi Alejandro Pañuni sutiyuq sakristan kaq qusanwan kawsaspa huklla churiyuqsi karqan.
Turinta maqayninkunapi yanapaspa, Andres Tupaq Amaruwanpas Chuqiyaputa ch'utirqaspa Ispañulkunap hap'isqan karqan. Ispañulkunas runa warkhunapi wañuchirqan, Bartolina Sisa sutiyuq Tupaq Katarip warmintawan.


text:
1Chaymanta suk diya Tata Diospa wasin pampapi Jesuska yachachikuykarkan. Chaypi kawarkan tukuy layayuk runakuna ofrendankunata churaykaptinkuna kullki churanankuna kajonpi. 2Chaymanta kawarkan mana nimayuk viyuda warmi chayaptin. Chay warmika churarkan ishkay tiyapushkan kullkisitunta. 3Tukuy tiyapushkan kullkinta churaptin kawashpana Jesuska disipulunkunata willarkansapa: —Ñuka allita willaykichi. Kay viyuda warmika mana nimayuk kaykashpa chay aypa kullkiyuk runakunamanta ashwan alli ofrendata kukushka. 4Chay aypa kullkiyuk runakuna puchushkan kullkinta Tata Diosta kunsapa. Chay mana nimayuk warmika tukuy tiyapushkanta Tata Diosta kuyashpa kushka. Chayrayku payka Tata Diosta ashwanta kushichin. 5Chaypina disipulunkunaka Tata Diospa allima ruradu wasinta kawashpankuna willanakurkansapa: —Kay wasika sukaman allima rumikunamanta ruradumi. Tata Diosta ofresishkankunawan allima sumachidumi. 6Chashna disipulunkuna willanakuptinkuna Jesuska willarkansapa: —Kay wasika sukaman allima ruradu kaptinpish suknin diya urmanan tiyan. Urmaptin manana ni suk rumi sawapura kiparinkanachu. Chiknishuk runakuna tukuy kay wasita wakllichishpa urmachinkasapa. 7Jesus yachachikuptin disipulunkuna tapurkansapa: —Maestru ¿aykapiti kay Tata Diospa manllayba wasintaka urmachinkasapa? ¿Imakunata kawashpatí yachashasapa Tata Dios chay rimashkaykita rurananta? 8Chashna disipulunkuna tapuptinkuna Jesuska willarkansapa: —Allita kuydanakuychi ama ni pi llullachishunaykichipa. Aypa llullachikuk runakuna ñukapi tukushpa shamunkasapa. Rimankasapa: “Ñuka kani Tata Diosmanta shamudu salvakuk runa.” Chashna rimaptinkunapish ama paykunataka kreyiychichu. 9Chaymanta llaktan llaktan makanakunkasapa. Chaymanta llaktapura makanakushpa wañuchinakunkasapa. Chaykunata uyarishpaykichi ama manchakuychichu. Manarapish kay allpa kulluptin aypa llaktakunapi makanakunankuna tiyan. 10Jesuska yachachikuyllapi katirkan: —Kaypi chaypi atun llaktakunapi chikninakuk runakuna suk atun llaktakunawan makanakunkasapa. 11Chaymanta kaypi chaypi allpa sinchita kuyunka. Tukuy maypi tiyanka sinchi yarkay. Rikchak laya unkuykuna tiyanka. Chaymanta tukuy runakuna manchanapa layakunata sielupi kawankasapa yachanankunapa allpa kullunanta. 12Manarapish nima manchanapa layakunata kawaptikichira chiknishuk runakuna kankunata apishunkichi. Paykuna tantanakunankuna wasikunaman pushashunkichi chatashunaykichipa. Chaymanta karselkunapi churachishunkichi. Ñukata kreyiwashkaykichirayku sinchi kamachikuk runakunapi chatakushunkichi. 13Paykunapi chatashuk pushashuptikichika kankunaka atipankichi yachachikuyta ñuka salvakuk kanaynita. 14Sinchi kamachikuk runakunapi chatakushuptikichika ama yuyaychichu imatami willasha nishpa. 15Ñukami allita yachachishkaykichi imatami rimankichi nishpa. Yanapaptini allita atipankichi paykunata ayniyta. Chayrayku chay chatakushuknikichi mana nima aynishuyta atipankasapachu. 16Chaymanta tataykichi wawkikichi aylluykichi llaktamasikichi chiknishunkichi. Llullachishushpaykichi pushashunkichi kamachikuk runakunaman paykuna wañuchichishunaykichipa. 17Ñukata kreyiwashkaykichirayku Tata Diosta mana kreyinayak runakuna chiknishunkasapa. 18Paykuna chiknishuptikichipish Tata Dioska sukaman kuydashuykankichi. Payka chukchaykichitapish kuydapushunkichi. 19Imatapish rurashuptinkuna mana shaykushpa ñukallata kreyiwashpa kawsaychi sieluman rinaykichipa paywan mana tukuyniyukta kawsak. 20Chaymanta kay Jerusalenpi tukuy vueltashninpi aypa soldadukunata kawashpaykichi yachankichi kay llakta kullunanta. 21Chay aypa soldadukunata kawashpa Judea partipi kashpaykichi nitikuychi urkukuna sikinpi pakakuk. Jerusalenpi kashpaykichi llukshiychi. Chakraykichipi kashpaykichi ama Jerusalenman kutimuychichu. 22Chay pacha Tata Dioska tukuy kay llaktapi kawsak runakunata kastigankasapa. Ñawpa yachachikuk runakuna Tata Dios kastigananta killkarkansapana. 23Tata Dioska tukuy kay llaktakunapi kawsak runakunata sukaman kastigaptinkuna sukaman padesinankuna tiyan. Chay padesinan tiempu chayamuptin okupada warmikuna ñuñuchikuk warmikuna llakichinapa layata padesinkasapa. 24Soldadukunaka runakunata machetinkunawan wañuchinkasapa. Sukkunata watashpankuna karu llaktakunaman pushankasapa chaypi kawsanankunapa. Mana judiyu runakunaka kay Jerusalen llaktapi kamachikunkasapa Tata Diospa rimashkan tiempu paktamunankaman. 25Jesus yachachikuyllapi katirkan: —Manarapish kay allpaman kashkan shamuptini tukuy pi intita killata luserukunata manchanapa layakunata kawankasapa. Chaymanta atun yakukuna sukaman untashpa kuyushpa sinchita kaparikunkasapa. Chayta uyarishpa tukuy runakuna sukaman manchakunkasapa. Sukaman manchakushpankuna sukta sukta yuyaykunkasapa. 26Chaymanta sielupi lusichikukkuna kuyunkasapa. Chayta kawashpa runakuna yuyankasapa kay allpa kullunanta. Manchakuywan wañukshina mallinakunkasapa. 27Chashna oras ñukata kawawankasapa puyu ukunpi shamuptini. Llipyak likidupi shamusha tukuy runakunata sumak yachanayniwan kamachiksapa. 28Ñuka shamusha kankunata sieluman pushaknikichi amana kutin padesinaykichipana. Chayrayku chay manchanapa layakunata kawashpaykichi kushikushpalla mana manchakushpa shuyawaychi. 29Jesus yachachikuyllapi katirkan: —Mash kawaychi chay igo kaspita suk kaspikunatapish. 30Chay kaspikuna aypata pankayaptin kawashpaykichi yachankichi veranu katinanta. 31Chashnashina chay manchanapa layakunata kawashpaykichi yachankichi Tata Dios ñukata utka kachamuwananta kamachikunaynipa. 32Allita willaykichi. Manarapish kay tiempupi kawsak runakuna wañuptinkunara tukuy kay willashkaynita kawanankuna tiyan. 33Tukuy sielu tukuy allpa kullunan tiyan. Kay allpa kulluptinpish ñuka tukuy rimashkaynita rurasha. 34Tukuy rimashkaynita yuyashpaykichi allita kuydanakuychi. Suk animal mana yuyashkan oras trampapi urman. Chashnashina mana yuyashkaykichi diya shamusha tukuy allpapi kawsak runakunata kastiganaynipa. Chayrayku ama nima laya vanidarta rurashpa nima machashpa kawsaychi. Ama tiyapushuknikichillata yuyashpa kawsaychi. 36Shamunaynita yachashpa tukuy tiempu diyapi tutapi kuydanakushpa Tata Diosta orashpa kawsaychi allita rurashpa kawsanaykichipa. Chashna kuydanakuptikichi Tata Dios yanapashunkichi manchana layakunata padesishpaykichipish ñukallata katiwashpalla kawsanaykichipa. Chaykunata pasashpaykichi sieluman rinkichi ñukapi rikurik. Chaypina Tata Dios kastiguykichimanta salvashunkichi. 37Chaymanta Jesus chayta yachachikushkanwasha Olivos urkuman rirkan. Tukuy diya Tata Diospa wasinpi yachachikuk. Tukuy tuta rik Olivos urkupi samak. 38Tukuy diya tutapacha aypa runakuna Tata Diospa wasinman riksapa Jesus yachachikuptin uyarik.
Copyright
Learn More


text:
1Tsaypitanami chunca ishcay (12) acrashgan cag discïpuluncunawan Jesús purergan marcan marcan, Tayta Diosnintsipa wilacuyninta wilacushpan. 2Paywanmi aywapäcorgan demoniupa munayninpita jorgushgan warmicuna y gueshyashganpita aliyätsishgan warmicunapis. Tsaynogpis aywargan María Magdalena. Paypitami Jesús gargorgan ganchis demoniucunata. 3Tsaynogpis aywapäcorgan Herodispa yanapagnin Chuzapa warmin Juana, Susana y waquin warmicunapis. Jesusta y discïpuluncunata paycuna yanapargan imalawanpis cashganpita. 4Tsauraga marcacunapita atsca runacuna Jesús cagman aywar juntacashga caycaptinmi Jesús wilapargan caynog nir: 5“Juc runashi aywargan trïgu murog. Tsayshi muruta matsiptin waquin chayargan näniman. Tsauraga runacuna tsay nänipa purir murucunata jarucorgan. Tsaynogshi pishgucunapis tsay murucunata upshacurcorgan. 6Waquin cag murunashi chayargan shalaman. Tsaycho winamurpis alpa aläpa mana captin shanaywan tsaquicäcorgan. 7Waquin cag murunashi chayargan cashacuna rurinman. Cashacuna rurincho garwashtaycälar winamurshi mana wayorgantsu. 8Waquin cag murunashi hondu alpaman chayargan. Tsaycunaga ali winamurshi wayorgan juc espïjalacho pachac (100) trïguta.” Tsaynog yacharcatsir Jesús caynog nergan: “Nishgäta mayag cäga shumag tantyacäriy.” 9Tsaypita discïpuluncuna Jesusta manacorgan caynog nir: “Tantyatsipäcamay tsay tincutsiypa yachatsishgayquita, tayta.” 10Tsauraga Jesús paycunata nergan: “Gamcunataga tincutsiypa yachatsishgäcunata shumagmi tantyatsishayqui. Mana cäsucamagcunatami itsanga yachatsë imaman tincutsirpis mana tantyatsiylapa. Tsaynog yachatsë ricaycarpis mana tantyananpag y mayaycarpis mana chasquicunanpag. 11“Tsay wilapashgäcunaga caynogmi caycan: Trïgu murunogmi Tayta Diosnintsipa wilacuynin caycan. Trïgu murog runanogmi Diospa wilacuyninta wilacogcuna caycan. 12“Chucru näninogmi waquin runacunapa shongun chucru caycan. Tsaynog chucru shongu carmi Tayta Diosnintsipa wilacuyninta mayarpis mana chasquicuntsu. Tsaymi mayashgalantapis Satanás gongaycatsin mana salvacunanpag. 13“Waquin runacunapa shongonga shalanogmi caycan. Paycunaga Tayta Diosnintsipa wilacuyninta mayar cushishgami chasquicärin. Cushishga chasquicurpis shalacho alpa aläpa mana captin trïgu jegarcamur tsaquicäcushgannogmi paycunapis carcaycan. Tsaymi runacuna chiquiptinpis o ima nacaycho carpis cuticärin naupata cawashganmannog. 14“Waquin runacunapa shongonga casha rurincho cag alpanogmi caycan. Paycunaga Tayta Diosnintsipa wilacuyninta mayarpis más yarpachacun warantincuna imanogpis cawanalanpag, rïcu canalanpag y quiquin munashgannog cawanalanpagmi. Tsauraga tsaycunalapag yarpachacorga manami Tayta Diosnintsi munashgannogtsu cawarcaycan. 15“Waquin runacunapa shongonga hondu alpanogmi caycan. Paycunaga Tayta Diosnintsipa wilacuyninta cushishga chasquicur Tayta Diosnintsi munashgannogmi cawan. Tsaymi ali alpacho muru winarcamur shumag wayushgannog Tayta Diosnintsi munashgannogla shumag cawapäcun.” 16Tsaynog nircushpanmi discïpuluncunata caynog nergan: “Manami pipis atsquita ratatsintsu cajun rurinman pacananpag, ni cawitu rurinman pacananpäga. Tsaypa trucanga alayrinninmanmi churan wayiman yaycogcunata atsicyapänanpag. 17Tsaynoglami gamcunapis yachatsishgäcunata pï-maytapis wilapanqui. Tsaynog wilapaptiquimi pï-maypis wilacuynëta musyangapag. 18Yachatsinayquipäga shumag yachacäriy. Yachatsishgäta cäsucogcunaga yachashganpitapis masmi yachaconga. Mana cäsucog cagcunami itsanga ichicla yachashgalantapis gongangapag.” 19Tsaypita Jesuspa mamanwan wauguincuna chayargan Jesús caycashgan cag wayiman. Atsca runacuna captinmi pay caycashgan cagman yaycuyta mana puëdipäcorgantsu. 20Tsaymi juc runa Jesusta wilargan caynog nir: “Mamayqui y wauguiquicunami puncucho shuyarpaycäshunqui.” 21Tsaynog niptinmi Jesús caynog nergan: “Pipis Tayta Diosnintsipa wilacuyninta cäsucogcunami mamänog y wauguëcunanog carcaycan.” 22Juc junagmi discïpuluncunawan büquiman yaycur Jesús caynog nergan: “Acu pasashun lagüna wac tsimpaman.” Tsaymi tsimparcaycaptin Jesús punucäcorgan. Tsayyagmi fiyupa wayrawan yacu pulchagyar büquita talpucätsinanpagna caycargan. 24Tsaymi discïpuluncuna Jesusta ricchatsergan caynog nir: “¡Tayta, tayta! ¡Talpucaycantsinami!” Tsaynog niptinmi Jesús sharcurcur olgöpargan wayrata y yacuta. Olgöpaptinmi wayrapis yacupis chawargan. 25Nircurna discïpuluncunata caynog nergan: “¿Imanirtag gamcuna mana yäracamanquitsu?” Tsauraga quiquinpura mantsacashga caynog nipäcorgan: “Yacupis wayrapis tsaynog cäsunanpäga ¡imajinanparag munayniyog payga caycan!” 26Tsaypita chayapäcorgan Gadara nishgan partiman. Tsayga cargan Galilea provinciapa tsimpanchömi. 27Büquipita Jesús urarcuptinmi demonio löcuyätsishgan runa marcapita shamorgan. Tsay runami naupapita-patsa garapächula puricorgan. Tsaynogpis panteonlachömi täcog. 28Tsay runataga atsca cutimi demonio ruratsergan munashganta. Maquinta y chaquinta cadënawan watapäcuptinpis cadënata rachiriycurmi chunyag jircacunaman aywacog. Demoniucuna paypita yargunanpag Jesús niptinmi naupanman gongurpacuycuptin paycho cag demoniucuna gaparargan caynog nir: “¡Munayniyog Diospa tsurin Jesús! ¡Cay runapita ama gargaycalämaytsu!” 30Tsauraga Jesús tsay runata taporgan: “¿Imatag jutiqui?” nir. Niptinmi: “Nogapa jutëga Legionmi” nergan. Tsaynog nergan atsca demoniucuna payman yaycushga captinmi. 31Tsaymi tsay demoniucuna Jesusta manacärergan jiu-jiuyaycag ragraman mana garpunanpag. 32Paycuna caycashganpita más washa lädu lömachömi atsca cuchicuna micurcaycargan. Tsaymi demoniucuna Jesusta manacärergan cuchicunaman yaycapäcunanpag. Tsauraga Jesús aunergan manacushganta. 33Tsaymi demoniucuna runapita yargurir yaycapäcorgan tsay cuchicunaman. Tsauraga cuchicuna löcutashpan tunapa cörrir jegacurporgan lagünaman. Tsaychömi shengaypa wanupäcorgan. 34Tsayta ricaycurmi cuchi mitsegcunaga mantsacashga cörrila aywargan marcacho tag runacunata y cercancho tag runacunatapis wilananpag. 35Wilapäcuptinmi runacuna aywapäcorgan ima pasashgantapis ricananpag. Tsayman chayapäcushpanmi tsay löcu runata taripäcorgan Jesuspa naupancho aliyashgana caycagta. Ali yarpayninchöna cashpanmi röpan jatishgana jamaraycargan. Tsayta ricaycurmi runacuna mantsacashga ricacorgan. 36Cuchi mitsegcunami shamog runacunata wilargan demoniucuna löcuyätsishganpita imanogpa tsay runa aliyashgantapis. 37Tsaymi pasaypa mantsacashga lapanpis Jesusta nipäcorgan tsaypita aywacunanpag. Tsauraga büquiman witsarcur Jesús cuticorgan. 38Manarag aywacuptinmi tsay aliyag runa Jesusta ruwacorgan paywan aywacunanpag. Tsauraga Jesús caynog nergan: 39“Nogawan aywanayquipa trucanga wayiquipa cuticuy. Tsaycho wilacunqui Tayta Diosnintsi aliyätsishushgayquita.” Tsaynog niptinmi marcapa aywar runacunata wilapargan Jesús aliyätsishganta. 40Gadara nishgan partipita Jesús cutiptinmi shuyarpaycag runacuna cushishga chasquicärergan. 41Tsaymanmi chayargan sinagogacho mandag Jairo jutiyog runa. Chunca ishcay (12) watayog juclayla warmi tsurinmi pasaypa antsa caycargan. Tsaymi Jesuspa naupanman gongurpacuycur manacorgan tsurinta aliyätseg aywananpag. Tsauraga Jesús aywaycaptinmi tsaytsica runacuna payta gatirpargan quichquiypa quichquirrag. 43Tsaymi runacunapa chaupincho aywaycargan chunca ishcay (12) watana yawar apaywan gueshyaycag warmipis. [Sänu cayta munarshi tsay warmi imaycantapis ranticur ushargan mëdicucunata pägananpag.] Imanogpa jampicurpis manashi aliyargantsu. 44Tsauraga Jesuspa guepanpa yaycuycur röpanpa cuchunta yataycorgan. Yataycuptinmi jinan höra yawar apaynin chawarganna. 45Tsauraga Jesús caynog nergan: “¿Pitag röpäta yataycamashga?” Tsaycho lapanpis: “Manami noga yatashcätsu” niptinmi Pedro caynog nergan: “Quichqui aywarcaycashgaga maygan yatashushgayquitapis ¿imanogparag musyashwan, tayta?” 46Tsaynog niptinpis Jesús yapay nergan: “Musyämi mayganpis yataycamar aliyashga cashganta.” 47Tsauraga tsay warmi imaniytapis mana camäpacurmi sicsicyaycar gongurpacuycorgan Jesuspa naupanman. Nircurmi wilargan imanir yataycushganta y jinan höra aliyashga cashgantapis. 48Tsauraga Jesús caynog nergan: “Nogaman yäracamashgayquipitami aliyashgana caycanqui. Cananga cushishgana cuticuy.” 49Jesús tsaynog parlaycaptinragmi Jairupa wayinpita wilacog chayaycur Jairuta caynog nergan: “Tsuriqui wanushganami caycan. Amana Jesusta pushaynatsu, tayta.” 50Tsaynog negta mayaycurmi Jesús caynog nergan: “Ama laquicuytsu. Nogaman yäracamaptiquega tsuriqui cawarimongami.” 51Tsauraga Jairupa wayinman chayaycurmi tsay wanushga wamrapag wagarcaycagta ricar Jesús caynog nergan: “Ama wagapäcuytsu. Jairupa tsurenga manami wanushgatsu caycan, sinöga punuycanlami.” Tsaynog niptinmi wanushga caycashganta musyashpan tsaycho caycag runacuna Jesús nishganta mana criyergantsu. Tsaymi Jairupa tsurin wanushga caycashgan cagman Jesús yaycatsergan Pedruta, Juanta, Santiaguta y Jairutapis warmintinta. Waquin cagcuna yaycunantami itsanga mana munargantsu. 54Nircurna wanushga caycagpa maquinpita tsarircur Jesús caynog nergan: “¡Jipashita, sharcuy!” 55Tsaynog niptin wanushga caycag jipashita jinan höra cawarircamur sharcorgan. Tsauraga Jesús nergan tsay jipashitata garananpag. 56Jipashita cawarimushganta ricaycur mamanwan taytan pasaypa cushicärergan. Itsanga cawaritsimushganta pitapis wilapänanta Jesús manami munargantsu.
Copyright
Learn More


text:
Grigu simi
Grigu simi (Eλλnvιkή Yλώσσa) nisqaqa grigukunap rimayninmi. Ñawpa pacha lliw anti Iwrupapim rimarqanku, aswan yachaqkuna Grisyapi kaptinmi. Grigu simitaqa grigu siq'i llumpa nisqawan qillqanku.
Chay rimaypiqa achka chaninchasqa qillqakunatam rurarqanku, ahinataq Platon-pa qillqasqan Politeia (Πoλιteίa: mama llaqta tantari) icha Aristotelis-pa qillqasqan Organon (ΌpYavov).
Dyuspa Simin Qillqap Musuq Rimanakuynin (Kaιvή Aιaθήkn) grigu simipi qillqasqam. Ñawpa Rimanakuy iwriyu simipi kaptinmi, grigu rimaq hudyukuna grigu simiman t'ikrarqan (latin simipi septuaginta, "qanchis chunka").
Bisantyu qhapaq suyup simin karqan. Turkukuna Bisantyu llaqtata atipaptin, grigu simip chaninchasqa kaynin chinkarqan.
Kunanqa musuq grigu simi nisqaqa Grisya, Kipru mama llaqtakunap tukri siminmi.


text:
1Waugui Timoteo: Cuyay tsurënog captiquimi noga Pablo gampag cay cartata apaycätsimö. Salvacog Tayta Diosnintsi y yäracushgantsi Señornintsi Jesucristumi acrarcamar churamashga apostolnin canäpag. Tsaymi Tayta Diosnintsita y Señornintsi Jesucristutapis manacuycä cuyapäshunayquipag, lapan jutsayquicunata perdonashunayquipag y ali cawayta goshunayquipagpis. 3Macedonia provinciaman aywacurmi Efeso marcacho gamta cachaycamorgä lutan yachatsicogcuna yachatsiptin michänayquipag. 4Tsay lutan yachatsicogcunaga quiquinpa yarpaynilanpitami yachaycätsin. Tsaynogpis paycunaga Moisés escribishgan leycunaman yaparcur unay runacuna maygan casta cashgalantami yachaycätsin. Tsaynog yachatsiptinmi waugui-panicuna Tayta Diosman yäracunanpa trucanga manacagcunapita rimanacular cawapäcun. 5Manacagcunapita mana rimanacunanpag waugui-panicunata yachatsinqui tsay lutan yachatsicogcunata mana chasquipänanpag. Tsaynogpis yachatsinqui rimanacunanpa trucan cuyanacur cawananpag. Cuyanacur cawananpäga jutsata mana ruraypa cawatsun, pï-maywanpis ali cawatsun y lapan shongunwan Tayta Diosnintsiman yäracutsun. 6Tsay lutan yachatsicogcunaga manami tsayta tantyantsu. Mana tantyarmi manacagcunalata yachaycätsin. 7Paycunaga Tayta Diosnintsipa leynincunata ali yachatseg-tucushpanmi runacuna alabanalanta munapäcun. Tsaynog carpis manami rasunpaga tantyantsu leynincunata Tayta Diosnintsi imapag gomashgantsitapis. 8Tayta Diosnintsipa leynincunata yachatserga shumag yachatsishun. 9Leynincunata Tayta Diosnintsi gomashcantsi manami jutsaynag runacunata corriginanpagtsu, sinöga jutsa ruragcunata corriginanpagmi. Tsaymi tsay leynincuna caycan mana cäsucogcunapag, fiyu runacunapag, jutsasapacunapag, Diosta mana respitagcunapag, taytanta y mamanta magagcunapag y runa mayinta wanutsegcunapagpis. 10Tsaynogpis paypa leynincuna caycan warmin warmin puricogcunapag, runan runan puricogcunapag, olgupura warmiwannogpis jutsata ruragcunapag, warmipura runawannogpis jutsata ruragcunapag, ashmay cananpag runa mayinta ranticogcunapag, lulacogcunapag y Jesucristupa wilacuyninta mana cäsucur ima jutsata ruragcunapagpis. 11Jutsa ruraycunata cacharinantsipag Tayta Diosnintsipa leynincuna nishgannoglami Jesucristupa ali wilacuyninpis niycan. Wilacuyninta wilacunäpagmi Tayta Diosnintsi churamashga. 12Señornintsi Jesucristutami agradëcicö wilacuyninta wilacunäpag imaypis yanapamashganpita. Fiyu runa caycaptëpis cuyapämashpanmi acramashga wilacuyninta wilacur purinäpag. 13Jesucristuta manarag chasquicur payta manacagmanmi churargä. Tsaymi payman yäracogcunatapis ashi ashiycur carcilman wichgatsergä. Tsaynog rurarpis manami tantyargätsu lutanta ruraycashgäta. Mana musyaynëpa lutanta rurashga captëmi Tayta Diosnintsi cuyapämashpan perdonamashga. 14Perdonamashpanmi tantyatsimashga Jesucristuman shumag yäracunäpag y pï-maytapis cuyapänäpag. 15Jutsasapa runacunata perdonananpagmi Jesucristo cay patsaman shamorgan. Tsayga rasunpami caycan. Tsaymi nogatapis Jesucristo perdonamashga, lapan runacunapita más jutsayog caycaptëpis. 16Tsaynog perdonamashganta musyarmi waquin runacunapis tantyacurcaycan paycunatapis perdonar salvananpag cashganta. 17¡Tsaymi Tayta Diosnintsita imaypis alabashun! ¡Paymi lapanpagpis munayniyog, imayyagpis cawag y mana ricacag Dios caycan! ¡Manami pipis paynöga munayniyog cantsu! ¡Amén! 18Cuyay waugui Timoteo, imaypis wilacunayquipag wauguicuna shacyätsishushgayquita ama gongaytsu. Mana gongarga ali soldädo mana gueshpiypa pelyashgannogmi gampis mana cachariypa Jesucristupa wilacuyninta imaypis wilacunquipag. 19Tsaynog wilacuycarga Jesucristuman yäracur lutancunata ama ruraytsu. Waquin runacunaga, Jesucristupa wilacuyninta yachacushga caycarpis lutantami yacharcaycätsin. Paycunaga mananami Jesucristuman yäracärinnatsu. 20Tsaynoglami Alejandruwan Himeneupis lutancunatana yacharcaycätsin. Tsaymi paycunata michashcä Jesucristuman yäracogcunawan manana juntacänanpag. Mana juntacaptinnami Satanás ima nacaycunawanpis nacatsenga. Tsaynog nacarga capaschari tantyacur lutanta yachaycätsishganta cacharinmanpis.
Copyright
Learn More


text:
1Israel runakuna, Señor Diospa siminta uyariychis. Paymi kay suyupi tiyaqkunapaq phiñakun: Kay suyupiqa manan cheqaq-kaypas munakuypas kanchu, manan Diosmanta yachayta munaqpas kanchu. 2Aswanmi ñakaylla kashan, llullakuylla, runata wañuchiylla kashan, suwakuylla, wasanchaylla kashan, runaq yawarninta yapa-yapa hich'ayllan kashan 3Chaymi kay hallp'aqa ch'akipushan, kaypi llapa tiyaqkunapas pisipapushan, salqa animalkunapas, phalaq animalkunapas, lamar-qocha challwakunapas, wañupushan. 4Señor Diosmi nin: Yaw, sacerdotekuna, ama mayqenniykichispas quejakuychischu, amallataq mayqenniykichispas pitapas huchachaychischu, qankunallatapunin ñoqaqa huchachaykichis. 5P'unchaypachan laq'akunkichis, profetapas qankunawanmi tuta laq'akullanqataq. Mamayki Israeltapas chinkachisaqmi, 6llaqtayqa mana yachayniyoqmi, chaymi muchuchisqa kashan. Qankunaqa manan yachayniyoq kayta munarqankichischu, chaymi sacerdote-kayniykichismanta wikch'upusqaykichis. Ñoqa Diosniykichispa yachachikuy simiykunatan qonqapurqankichis, chaymi ñoqapas wawaykichiskunata qonqapusaq. 7Askhayasqaykichisman hinan astawan ñoqa contra huchallikurqankichis, qankunaqa allinpaq qhawasqan kashankichis, ñoqataqmi p'enqayman churasqaykichis. 8Llaqtaypa huchallikusqanwanmi qhapaqyashankichis, chaymi llaqtaypa huchallikunanta munaykushankichis. 9Llaqtawan sacerdotewanqa kaqkaman kanku, iskayniykichistan imaynatachus kawsasqaykichismanta muchuchisqaykichis, ruwasqaykichisman hinan kutichipusqaykichis. 10Mikhunkichismi, manataq saksankichischu, qhelli huchapin purinkichis, manataq mirankichischu, saqepuwaspaykichis wasanchay huchaman k'askakusqaykichisrayku, nispa. 11Señor Diosmi nin: Qhelli huchapi puriywan, upi vinowan poqosqa vinopiwanmi llaqtaypa yuyayninta waqllichin. 12Paykunaqa k'ullu idolotan tapunku, k'ullutaq paykunaman kutichin. Qhelli huchapi puriyman k'askakuspan llaqtayqa pantay ñankunapi purin, wasanchaspan ñoqa Diosninmanta t'aqakun. 13Orqo patakunapin sacrificiota haywanku, moqo patakunapin inciensowan q'apachinku, allin llanthuykuq encina sach'a k'uchukunapi, kiswar sach'a k'uchukunapi, terebinto sach'a k'uchukunapipas haywanku. Chaymi ususiykichiskunaqa qhelli huchapi purinku, qhachuniykichiskunapas wasanchanku. 14Manan ususiykichiskunataqa qhelli huchapi puriqtin muchuchisaqchu, manan qhachuniykichiskunatapas wasanchaqtin muchuchisaqchu, qankuna kikiykichispunin rabonakunawan qhellichakunkichis, sacrificiota haywaspan ídolo yupaychaq rabona warmikunawan t'inkikunkichis. ¡Chhaynatan mana yuyayniyoq llaqtaqa waqllipun! nispa. 15Israel runakuna, qankunachus qhelli huchapi purinkichis chayqa, Judá runakunallapas amayá huchallikuchunchu. Ama Gilgalta riychischu, ama Bet-aventapas wichaychischu, amallataq niychispaschu: Señor Diospa sutinpin jurani, nispaqa. 16T'illa malta waka hinan Israel runakunaqa mana kasukuq kanku, ¿chaychu Señor Diosqa borregochakunata hina sumaq q'achu-q'achupi paykunata michinman? 17Efraín runakunan idolokunaman k'askakapushanku, ¡hinata saqerpariy! 18Ukyayta tukuspankun qhelli huchata ruwanku, kamachiqninkupas p'enqaykaqtan allinkaqmantaqa munanku. 19Wayran paykunata phukurparinqa, idolokunaman sacrificiota haywasqankumantan p'enqakunqaku.
Copyright
Learn More